Ανοδείδωτος χάλυβας, 304 inox, ανθεκτικός στην οξείδωση. Ανθεκτικός πλαστικός κάδος στο εσωτερικό του πιγκάλ, που αφαιρείται εύκολα για καθαρισμό. Μεταλλική λαβή και εσωτερική πλαστική βούρτσα που Μπορεί να συνδυαστεί με και ως ανταλλακτικό. Πλαστικός πάτος στο κάτω μέρος του για αποφυγή καταστροφής του εδάφους. *Μπορεί να συνδυαστεί με τα ανταλλακτικά εσωτερικά κουβαδάκια και τα βουρτσάκια που βρίσκονται στην κατηγορία Πιγκάλ.* Ελληνικής Κατασκευής.


Η αισιοδοξία της συνεισφοράς……. - Το Άστρος της θαλάσσης\nΗ αισιοδοξία της συνεισφοράς…….\nΑναρτήθηκε την Τρίτη 3 Ιανουαρίου 2012 και ώρα 01:16 μμ | Από\nΟσο η κρίση χτυπά τη μεσαία τάξη με θύματα ακόμη και συμπολίτες μας που βρέθηκαν σε δύσκολη κατάσταση λόγω της ανεργίας, όσο η ελπίδα κάποιων άλλων βυθίζεται στους κάδους απορριμμάτων για ένα πιάτο φαΐ, όσο στα συσσίτια μαζί με τους αλλοδαπούς προστίθενται ηλικιωμένοι Ελληνες, ένα μεγάλο μέρος της κοινωνίας μοιάζει έτοιμο να προσφέρει βοήθεια.<?xml:namespace prefix = o ns = "urn:schemas-microsoft-com:office:office" />\nΔίκτυα ανταλλαγής τροφίμων, διαφόρων υπηρεσιών, προσφοράς φαρμάκων, ρούχων αναπτύσσονται παντού βγάζοντάς μας από την αδιαφορία της πλασματικής ευδαιμονίας και την πόζα του καλοζωισμένου. Το πρόβλημα του άλλου γίνεται όλο και πιο συχνά δικό μας, σε πολλά σπίτια, σχολεία, δήμους.\nΣτη Νίκαια, το Περιστέρι, την Πετρούπολη, το Κερατσίνι, συγκεντώνουν ρούχα και τροφές για τα θύματα της γειτονιάς. Η οικειότητα της καλημέρας λύνει δισταγμούς και αποστάσεις. Στην Ασκληπιού, στο κέντρο της Αθήνας, οι μικρές σακούλες με ό, τι περισσεύει στον καθένα κρέμονται στους κάδους. Λίγο πιο πάνω, στο Κολωνάκι, η καλή οργάνωση και η άνεση θέλουν το περίσσευμα του οικογενειακού φαγητού χωρισμένο σε μερίδες ανά πακέτο, ενώ στην Καλλιθέα και το Μοσχάτο τα απομεινάρια του χθεσινού ψωμιού δίνουν το δικό τους «σινιάλο» πάνω στους κάδους, ότι καταναλώνονται.\nΣτην Αν. Αττική οι πεινασμένες αγέλες των αδέσποτων δεν επιτρέπουν ούτε μπουκιά φαγητού έξω από τους κάδους. Υπάρχει όμως συχνά δίπλα τους ένα χαρτοκιβώτιο με ρούχα, παπούτσια και παλιά παιχνίδια.\nΤώρα μαζί με τους Πακιστανούς ψάχνουν και Ελληνες. Η κουλτούρα της αλληλεγγύης οργανώνεται από γειτονιά σε γειτονιά, από δασκάλους σε παιδιά με τέτοια ταχύτητα που δείχνει ότι η αγωγή ανθρωπισμού είναι ριζωμένη μέσα μας, κι ας γίναμε απαθείς. Είναι η αισιόδοξη πλευρά της γκρίζας πραγματικότητας στις καθημερινές διαδρομές που εκδηλώνεται στις πιο ετερόκλητες γειτονιές της Αττικής.\nΗ κραυγή του 50χρονου περαστικού «πεινάω» εκείνο το σαββατιάτικο απόγευμα έξω από το φωτισμένο «Παλλάς», έκανε πολλούς να τρέξουν στο περίπτερο της Σταδίου.\nΗ κρίση μάς έδειξε μια πολιτισμένη μας πλευρά, την αισιοδοξία της συνεισφοράς.\nΠροηγούμενο άρθρο: 13-άρι φορο-εκπλήξεων για το 2012……\nΕπόμενο άρθρο Δράσεις αλληλεγγύης και διαμαρτηρίας από τους παραγωγούς ελαιολάδου!


•1 λίτρο γάλα *\n•1/2 κούπα ρυζάλευρο [ή νισεστέ]\n•1/4 κούπας ζάχαρη + επιπλέον 3-4 κ.σ. [για το κάψιμο]\n•1 κ.γ. ανθόνερο\n1.Σε μεγάλη κατσαρόλα, βράζουμε το γάλα, το ρυζάλευρο (ή το νισεστέ), τη ζάχαρη, ανακατεύοντας συνέχεια για να μη σβολιάσει και να μη κολλήσει η κρέμα. Σε λίγη ώρα θα δείτε ότι αρχίζει να πήζει. Θέλουμε μια –σχεδόν- σφιχτή, παχύρευστη όμως κρέμα, γιατί μετά θα πήξει και στη διαδικασία του ψυγείου.\n2.Κατεβάζουμε την κατσαρόλα από τη φωτιά, ρίχνουμε το ανθόνερο, ανακατεύουμε ελαφρά και βάζουμε τη κρέμα στην άκρη, ανακατεύοντας κατά διαστήματα για να μην πιάσει κρούστα.\n3.Σε μεσαίου μεγάθους [που να χωράει η γέμιση της κατσαρόλας] αντικολλητικό τηγάνι ή ταψάκι, ρίχνουμε 3-4 κουταλιές ζάχαρη και τη λιώνουμε. Mε κουτάλι, βοηθάμε να πάει η ζάχαρη σε όλη την επιφάνεια του τηγανιού, ή του ταψιού, παίρνοντας ένα ελαφρύ χρώμα καραμέλας (προσοχή, όχι πολύ σκούρο χρώμα γιατί θα πικρίσει). Στη συνέχεια, παίρνουμε μια κουτάλα με μια μεγάλη δόση κρέμας και τη ρίχνουμε στην λιωμένη ζάχαρη. Αφήνουμε να πάρει δύο-τρείς βράσεις ώσπου να δούμε ότι η καραμέλα βγαίνει σιγά-σιγά από τα πλάγια.\n4.Κατεβάζουμε το τηγάνι ή το ταψάκι από τη φωτιά, αδειάζουμε όλη την υπόλοιπη κρέμα στην επιφάνεια του, το ξαναβάζουμε στο μάτι της κουζίνας και ελέγχουμε για το αν έχει «καεί» από κάτω ο πάτος. Για να το δούμε αυτό, σηκώνουμε προσεκτικά με σπάτουλα την άκρη της κρέμας και παρακολουθούμε ώσπου να αποκτήσει το γνωστό χρώμα του καζάν ντιπί.\n5.Όταν είναι έτοιμο απομακρύνουμε από την φωτιά το γλυκό, το αφήνουμε να κρυώσει και το βάζουμε στο ψυγείο. Όταν θελήσουμε να σερβίρουμε, αναποδογυρίζουμε το γλυκό με σπάτουλα ώστε να εμφανιστεί από πάνω η «καμένη» ζάχαρη.


Σχεδόν ίδια με την προηγούμενη περίοδο τα χρήματα της νέας ΚΑΠ | ΝΕΟΣ ΑΓΩΝ\nΣχεδόν ίδια με την προηγούμενη περίοδο τα χρήματα της νέας ΚΑΠ\nΤα χρήματα για τους κτηνοτρόφους με τη νέα ΚΑΠ, θα είναι σχεδόν τα ίδια με εκείνα που παίρναμε στην τρέχουσα προγραμματική περίοδο, τόνισε ο Πρόεδρος της Ομοσπονδίας Κτηνοτρόφων και Κτηνοτροφικών Συλλόγων Θεσσαλίας κ. Γιάννης Γκουρομπίνος.\nΌμως, όπως λέει ο κ. Γκουρομπίνος υπάρχουν πολλά δυσνότηα σημεία και γραφειοκρατικές αγκυλώσεις, που ίσως οδηγήσουν σε έξοδο τους μικρούς επαγγελματίες. Για παράδειγμα λέει ο ίδιος, φαίνεται να δίνεται από τη νέα ΚΑΠ ιδιαίτερη βαρύτητα στην πολλαπλή συμμόρφωση, με την εφαρμογή της οποίας, ίσως υπάρξουν περικοπές επιδοτήσεων δια ασήμαντη αφορμή.\nΠάγια θέση της Ομοσπονδίας, συνεχίζει ο κ. Γκουρομπίνος είναι η επιδότηση να πηγαίνει στην παραγωγή, σε όσους δηλαδή έχουν τιμολόγια για γάλα και κρέας, σε όσους χρησιμοποιούν το βοσκότοπο, ενώ στα ενσταβλισμένα (μοσχάρια για κρέας ή αγελάδες για γάλα) να δοθούν ειδικά δικαιώματα, καθώς επίσης επιδότηση να δίνεται σε κτηνοτρόφους με βόσκοτοπο που χρησιμοποιείται.\nΣύμφωνα με όσα είπε ο κ. Γκουρομπίνος στον υπουργό Αγροτικής Ανάπτυξης Σπήλιο Λιβανό, πρόταση της Ομοσπονδίας είναι η Ελλάδα να αποτελέσει μια ενιαία περιφέρεια και όχι τρεις όπως σήμερα. Μεγάλο το ενδιαφέρον για γάλα, πρόβλημα οι ζωοτροφές Τέλος σε σχέση με την κατάσταση στην αγορά του γάλακτος, ο κ. Γκουρομπίνος επισημαίνει πως υπάρχει μεγάλο ενδιαφέρον από τους μεταποιητές, όμως θεωρείται δεδομένο πως με τις τιμές των ζωοτροφών στα ύψη, η παραγωγή θα μειωθεί, αφού δεν υπάρχει δυνατότητα τα ζώα να ταΐζονται σωστά και με επάρκεια.\nΠροηγούμενο άρθροΚάλεσμα συμμετοχής στη συναυλία για τα Άγραφα\nΕπόμενο άρθροΣυρρίκνωση και ταλαιπωρία…\nΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ:Νέοι αγρότες, βιολογικά προϊόντα, καινοτομία, συλλογικά σχήματα οι κερδισμένοι από τη νέα ΚΑΠ\nΝέα γενιά αγροτικών φωτοβολταϊκών έως 100 KW με αυξημένη ταρίφα\nΣταδιακή κατάργηση των ιστορικών δικαιωμάτων\nΚορωνοενίσχυση 90 ευρώ το στρέμμα για όλα τα καπνά\nΝα αποζημιωθούν στο έπακρο ζητούν οι παραγωγοί πεπονιών


Έκτακτο: Μεγάλη αντιτρομοκρατική επιχείρηση στις Βρυξέλλες - Aκούστηκε ισχυρή έκρηξη [φωτό, βίντεο] [upd7] | Pronews\n25/03/2016 - 14:55 | Τελευταία ενημέρωση: 09/05/2017 - 13:17\nΈκτακτο: Μεγάλη αντιτρομοκρατική επιχείρηση στις Βρυξέλλες - Aκούστηκε ισχυρή έκρηξη [φωτό, βίντεο] [upd7]\n"ΤΕΝΤΩΜΕΝΑ" ΤΑ ΝΕΥΡΑ ΜΙΑΣ ΟΛΟΚΛΗΡΗΣ ΧΩΡΑΣ\nΜεγάλη επιχείρηση των αστυνομικών αρχών του Βελγίου σημειώνεται αυτή την ώρα στο προάστιο «φωλιά» τζιχαντιστών, Σάερμπεκ, των Βρυξελλών, με τις πρώτες πληροφορίες να αναφέρουν πως ένας ύποπτος έχει «εξουδετερωθεί», δίχως να έχουν δοθεί περισσότερα στοιχεία προς το παρόν. Επίσης, αναφέρεται ότι έχουν ακουστεί δύο εκρήξεις κατά τη διάρκεια της συγκεκριμένης εφόδου.\nΕπισημαίνεται, πως στην περιοχή Σάερμπεκ διατηρούσε διαμέρισμα ο βομβιστής του αεροδρομίου Ζάβεντεμ, Ιμπραήμ Ελ Μπακράουι.\nH περιοχή έχει αποκλειστεί από βαριά οπλισμένους αστυνομικούς και στρατιωτικά φορτηγά. Δεν επιτρέπουν ούτε στους τοπικούς αστυνομικούς να πλησιάσουν και οι συρμοί ενός τραμ που περνούσε από κοντινό σημείο εκκενώθηκαν. Παράλληλα, έχουν ακινητοποιηθεί όλα τα μέσα μαζικής μεταφοράς στην περιοχή.\nΕιδικές δυνάμεις έχουν μεταφέρει στην περιοχή ρομπότ εξουδετέρωσης βομβών και έχουν εισβάλει σε σπίτι στο Σάαρμπεκ.\n«Δεν έχετε ιδέα τι συμβαίνει εκεί», είπε ένας αστυνομικός σε δημοσιογράφους του RTBF ζητώντας τους να φύγουν από το σημείο.\nΠληροφορίες αναφέρουν ότι έχει δοθεί εντολή να μην δίνονται πληροφορίες στα ΜΜΕ, ενώ αυτόπτες μάρτυρες αναφέρουν ότι ακούστηκαν και πυροβολισμοί κατά τη διάρκεια της αντιτρομοκρατικής επιχείρησης.\nΚάτοικος της περιοχής με φωτογραφία στον προσωπικό του λογαριασμό δείχνει ρομπότ που χρησιμοποιείται για την εξουδετέρωση εκρηκτικών μηχανισμών, αναφέροντας πως οι αστυνομικές δυνάμεις κάλεσαν τους περιοίκους να απομακρυνθούν από τα παράθυρα.\nΤαυτόχρονα, το Γαλλικό Πρακτορείο Ειδήσεων αναφέρει πως η σημερινή επιχείρηση συνδέεται με χθεσινές συλλήψεις, όπου η γαλλική αστυνομία πραγματοποίησε έφοδο σε κατοικίες που θεωρούνταν ύποπτες στην περιοχή Argenteuil, βορειοδυτικά του Παρισιού.\nΚατα τη διάρκεια της επιχείρησης αυτής συνελήφθησαν τουλάχιστον έξι ύποπτοι, εκ των οποίων ο Ρεντά Κρικέ ο οποίος είχε καταδικαστεί ερήμην του στις Βρυξέλλες τον Ιούλιο του 2015 μαζί με τον Αμπντελχαμίντ Αμπααούντ -ο οποίος εμπλεκόταν στις επιθέσεις του Παρισιού- και σκοτώθηκε από την αστυνομία.\nΌπως αναφέρουν βελγικά δίκτυα ο ύποπτος που συνελήφθη ονομάζεται Μοχάμεντ Αμπρίνι και θεωρείται ότι ήταν το άτομο εκείνο που μετέφερε με το όχημά του τον Σαλάχ Αμπντεσλάμ μετά τις επιθέσεις στο Παρίσι.\nΣύμφωνα με τον Βέλγο ομοσπονδιακό εισαγγελέα κατά την επιχείρηση των βελγικών Αρχών συνελήφθησαν πέραν του Αμπρίνι και άλλοι δύο ύποπτοι, οι οποίοι σχετίζονται με το δίκτυο που εξαρθρώθηκε στην περιοχή Argenteuil της Γαλλίας.\nΣυνεχίζεται πάντως να επικρατεί σύγχυση σχετικά με τις πληροφορίες για τον άνδρα που συνελήφθη. Συγκεκριμένα σύμφωνα με ανεπιβεβαίωτες πληροφορίες ο συλληφθείς δεν σχετίζεται με την τρομοκρατία και βρισκόταν στη στάση του λεωφορείου με την επτάχρονη κόρη του, η οποία ξέσπασε σε κλάματα όταν είδε τους αστυνομικούς να πλησιάζουν τον πατέρα της. Μάλιστα, λέγεται πως ο άνδρας δεν υπάκουσε στις εντολές των ανδρών των ειδικών δυνάμεων να αφαιρέσει το πανωφόρι του, καθώς δεν γνώριζε τη γλώσσα.\nΑπό την άλλη πλευρά, ο δήμαρχος της πόλης Σάερμπεκ, Μπερνάρ Κλερφαί, επιβεβαίωσε τη σύλληψη του υπόπτου, προσθέτοντας ότι έφερε τσάντα στην οποία βρέθηκαν εκρηκτικά και πρόσθεσε πως σημειώθηκαν μικρές εκρήξεις που συνδέονται με το έργο των ειδικών πυροτεχνουργών.\nΜάρτυρες αναφέρουν ότι η βελγική αστυνομία ζήτησε από έναν άνδρα, που φαίνεται στην παρακάτω φωτογραφία, να αφαιρέσει το πανωφόρι του, ωστόσο εκείνος αρνήθηκε με αποτέλεσμα οι άνδρες των τοπικών αρχών να πυροβολήσουν.\n— Mathieu Avanzi (@MathieuAvanzi) 25 March 2016\n— Thibault Debehogne (@thibaultdebe) 25 March 2016\nΣτο βίντεο που ακολουθεί φαίνεται η χρησιμοποίηση ρομπότ εξουδετέρωσης βομβών από την αντιτρομοκρατική υπηρεσία\n— Khalid Khan™ (@khalidkhan787) 25 March 2016\nhave a look at security deployment in Schaerbeek, Brussels, during police operation, by Jesson pic.twitter.com/NPMRMinrOZ\nΣτο επόμενο βίντεο φαίνεται η στιγμή της σύλληψης ενός ανδρός από τις αστυνομικές Αρχές\n— Harald Wolf (@Haedwo) 25 March 2016\n#BrusselsAttacks Neutralisierte Person in #Schaerbeek wird geborgen! pic.twitter.com/KVhf4yooL9


Αρχική » Παπούτσια » Page 20\nAgatha Ruiz De la Prada – Agatha Ruiz De la Prada 191946A_A – μωβ\nΠαιδικές μπότες του γνωστού brand Agatha Ruiz De la Prada σε μωβ...\nXαμηλά Sneakers Kappa TCHOURI 2V Διαθέσιμο για κορίτσια.\nXαμηλά Sneakers Le Coq Sportif COURTSET PS Διαθέσιμο για αγόρια.\nXαμηλά Sneakers Le Coq Sportif VERDON PS Μπλέ Διαθέσιμο για αγόρια.\nXαμηλά Sneakers Kappa SAN ANTONIO LACE Black Διαθέσιμο για αγόρια.\nXαμηλά Sneakers Kappa TCHOURI 2V Διαθέσιμο για αγόρια.\nXαμηλά Sneakers Le Coq Sportif VERDON PS Μπλέ Διαθέσιμο για κορίτσια.\nNike – Nike Star Runner 2 AT1801-003 – μαυρο\nΜπότες Primigi CROSSY\nΜπότες Primigi CROSSY Red Διαθέσιμο για κορίτσια. 35. . Παιδί > Κορίτσι...\nNike – Nike Revolution 4 (GS) 943309-501 – ΜΠΛΕ ΣΚΟΥΡΟ\nChampion – Champion Softy 3 B Ps S31632-KK001 – μαυρο\nadidas Sport Inspired – adidas Vs Switch 2 Cmf Inf B76064 – ΜΠΛΕ ΣΚΟΥΡΟ\nΜε τον ανθεκτικό και εύκαμπτο σχεδιασμό τους, τα adidas Sport Inspired...\n35.9 € 23.32 €Περισσότερα »\nGarvalin – Garvalin 191600A – μαυρο\nΣελίδα 20 από 193« Πρώτη«...10...1819202122...304050...»Τελευταία »


Καλώς ήρθατε! | 35ο ΝΗΠΙΑΓΩΓΕΙΟ ΑΘΗΝΑΣ\n← «Μέσα στα βιβλία καθρεφτίζομαι, μαθαίνω τον κόσμο και συλλογίζομαι»\nΧαμογελάστε παρακαλώ! Πρώτη μέρα στο σχολείο! →\nΚαθότι η πρώτη μέρα στο νηπιαγωγείο είναι μια μεγάλη εμπειρία για όλα τα παιδιά, είτε έχουν πάει παιδικό σταθμό είτε όχι, τι καλύτερο από το να τα καλωσορίσουν οι δασκάλες τους με ένα χαμόγελο και μια… έκπληξη!\nΜετά τον αγιασμό και τη σύντομη ενημερωτική συνάντηση με τους γονείς των νηπίων στην τάξη, ένα δωράκι περίμενε όλα τα παιδιά! Ένας χάρτινος πίνακας για να τον γεμίσουν με τις πιο όμορφες ζωγραφιές τους μαζί μ’ ένα μολύβι με γόμα-σχέδιο. Στην πίσω πλευρά έγραφε «καλώς ήρθες» και υπήρχε χώρος για να γράψει καθένα το όνομά του όπως μπορούσε ή με τη βοήθεια των γονιών\nΠραγματικά τα παιδιά έκαναν σπουδαίες ζωγραφιές και οι χάρτινοι πίνακες στόλισαν την τάξη μας!\nΚαλώς ήρθατε στο καινούριο σας σχολείο!\nΔημοσιεύθηκε 13 Σεπτεμβρίου 2018 από τον/την 35ο ΝΗΠΙΑΓΩΓΕΙΟ ΑΘΗΝΑΣ\tκατηγορία: Δραστηριότητες 2018-2019 | Permalink


Ο Άρης στο ζώδιο του Αιγόκερου σχηματίζει ένα θετικό εξάγωνο με τον Ποσειδώνα στους Ιχθείς σήμερα κι αυτό σε βοηθά να δώσεις κατεύθυνση και μορφή στα σχέδια και τους στόχους σου.\nΑποφόρτισε το πρόγραμμα των εργασιακών σου και φρόντισε να ξεκουραστείς και να γεμίσεις μπαταρίες. Ασχολήσου σοβαρά σήμερα με τον ερωτικό σύντροφο και τα άτομα του οικογενειακού σου περιβάλλοντος. Δώσε και πάρε συναίσθημα που αυτό το διάστημα είναι η κινητήρια δύναμή σου. Εσύ που είσαι μόνη, φαίνεται να λαμβάνεις κάποιες ειδήσεις και απαντήσεις που αφορούν στο παρελθόν σου.


Γ…. την ευζωϊα μας – Πρόσωπα – Ρίτσα Μασούρα\nΓ…. την ευζωϊα μας\nΝοέμβριος 29, 2009 ritsmastheme\n23 thoughts on “Γ…. την ευζωϊα μας”\nΝοέμβριος 29, 2009 at 5:04 μμ\nΜηπως πρεπει να αρχισουμε να ξανα-ανακαλυπτουμε μικρες και ουσιαστικες χαρες οπως η Σιμον; Ενας χρονος εχει περασει απο τοτε που ολοι λεγαμε οτι πιασαμε πατο. Τι μεγαλο λαθος. Ο πατος ειναι η πιο αφηρημενη εννοια γενικα. Στην τελευταια σου ερωτηση, μονο με συλλογικη προσπαθεια μπορει να γινει κατι. Ατομικα ο καθενας δυσκολα μπορει να βγει απο την ευζωϊα του εστω κι αν αυτη ειναι επιπλαστη! Καλο απογευμα Ριτσα.\nΝοέμβριος 29, 2009 at 5:52 μμ\nκαλησπέρα από Αθήνα. Στο facebook, οπου το κειμενάκι αναρτήθηκε εις τριπλούν, οι φίλοι εκφράζουν τις απόψεις τους. Ριξε μια ματια αν δεν βαριεσαι…\nΝοέμβριος 29, 2009 at 9:16 μμ\nΑν δεχθούμε πως υπάρχει ηθικός θάνατος, τότε αυτό που ονομάζουμε ευζωία δεν είναι παρά μεταμφιεσμένη «ευθανασία».\nΚάποτε, «ακόμα και η φτώχεια εξυπηρετούσε την ευτυχία». Σήμερα κανείς δεν είναι ποτέ ευχαριστημένος, όσο πλούτο αγαθών κι αν σωρεύσει, γιατί γιγαντώθηκε πια το μέσα μας κενό και η ευτυχία βρίσκεται πάντα κάπου αλλού – ακόμα και στα μικρά και ταπεινά – κι όχι εκεί που λαθεμένα την αναζητά ο σύγχρονος άνθρωπος.\nΝοέμβριος 30, 2009 at 10:12 πμ\nΚάποτε είχα διαβάσει την εξής άποψη «αν αρχίσεις το κυνήγι του πλούτου, της ευμάρειας και του σωματικού κάλλους, δεν θα είσαι ποτέ αρκετά πλούσιος ή αρκετά αδύνατος». Πόση αλήθεια κρύβεται σ’ αυτό!! Δεν είναι λίγες οι φορές που νοσταλγώ την ανεμελιά των νεανικών μου χρόνων που ήμουν σχεδόν πάντα απένταρη!\nΜου αρέσουν πάντα οι όμορφες και γεμάτες ουσία αναρτήσεις σου! Την καλημέρα μου Ρίτσα μου.\nΝοέμβριος 30, 2009 at 1:56 μμ\nίσως και ευτυχώς που μαζί με τον οικονομικό «πάτο» ανακαλύψαμε κι άλλους «πάτους» όσο για το τι είναι «αναγκα’ιο» κι αυτό ωκεανός σκέψεων είναι.\nευτυχώς τελικά που θα πάμε σπίτι μας να σκεφτούμε, να αναλογισθούμε, να αναρωτηθούμε, να ψαχτούμε, να μαλώσουμε με τον εαυτό μας και να ξαναβγάλουμε νέα συμπεράσματα.\nΝοέμβριος 30, 2009 at 8:23 μμ\nΤί όμορφο το σχόλιο σου!!\nΕίναι αληθινό αυτο που λες και θέλω να πιστεύω ότι πολλοι νεοι, ακομη και απένταροι, καλά θα νοιώθουν, αν και δεν ειμαι βέβαιη….Νασαι καλά Μεροπακι μου\nθέλω να με ενημερώσεις για τα συμπεράσματα. Περιμένω…\nΔεκέμβριος 1, 2009 at 6:59 πμ\nΩ τι υπέροχο κείμενο! Ω τι υπέροχο ζευγάρι! (σου είπαμε με τον Θηβαίο που είχαμε πάει στον τάφο τους? Τάφο τάφο τον καημό τους ένα πράγμα) Ριτσάκι, Καλό μας μήνα κι ανοίξαμε (μάτια απ’ τον πυρετό και σχόλια στο ημιπληγές Golem), Σμουτς (είδες η Ντία???)\nΔεκέμβριος 1, 2009 at 10:04 πμ\n@Alef καλυτερα καλύτερα; Χαίρομαι… Οχι, δεν ετυχε να πάω ποτέ στον ταφο του Σαρτρ και της Μπωβουάρ. Παράλειψη…..φιλια πολλά και περαστικά αλεφάκιον!\nΔεκέμβριος 1, 2009 at 3:25 μμ\nΤα ποσοστά συνηγορούν πως η κατανάλωση έχει μειωθεί.\nΕίναι όντως έτσι; Θα παραμείνει έτσι; Ή ως αυτόχειρες θα καταφέρουμε να αποτελειώσουμε την ήδη θιγμένη βιωσιμότητα μας;\nΔεκέμβριος 1, 2009 at 5:19 μμ\nΔηλαδή τι είναι αυτά τα τρία ερωτηματικά για την Ντία ??? Αλεφάκι ???? Τώρα αυτό με τους τάφους.. θα φταίω εγώ αν σου αφήσει σχόλιο το ζεύγος στο blog ? δεν θα φταίω … γιατί με τσιγκλάτε δηλαδή τώρα που εχω σοβαρέψει..\nΟσο για την ευζωία τα ξενοδοχεία στο Dubai είναι στη μισή τιμή, σπευσατε 😉\nΔεκέμβριος 2, 2009 at 2:40 μμ\nΟ καταναλωτικός πολιτισμός υπήρξε σαρωτικός για τη συνείδηση του Νεοέλληνα. Γι αυτό καταργήθηκαν τα όρια, ισοπεδώθηκαν οι αξίες. Πιστεύεις πως μια κρίση μπορεί να προσφέρει ολική επαναφορά;\nΦοβάμαι πως όχι, η ελληνική κοινωνία της λαμογιάς και του νεοπλουτισμού έχει ξεφύγει για τα καλά.\nΗ Σιμόν ντε Μποβουάρ της Ελλάδας του σήμερα δεν θα άλλαζε το αστραφτερό Ρίτζ για μια μπαγκέτ με φουά γκρά στο Καφέ ντε Φλόρ!\nΝα γράφεις πάντα υπέροχα , σου εύχομαι.\nΔεκέμβριος 2, 2009 at 3:26 μμ\nΈχεις δίκιο που λές πως ο κοσμος έχει χάσει τον ενθουσιασμό του. Πρόσωπα κινούνται γύρω γύρω όλο και περισσότερο καταθληπτικά. Οι μεν διότι η οικονομική δυσχέρεια τους έχει μιζεριάσει-απογοητεύσει και οι δε ,που έχουν τη δυνατότητα να πεταχτούν στις ακριβότερες βιτρίνες της Ευρώπης, διότι είναι «μόνοι».\nΣε χαίρομαι πολύ.\nΔεκέμβριος 2, 2009 at 5:22 μμ\nDarthiir the Abban….καμηλιέρη, δεν ξέρω αν τελειώσαμε, παντως μια φθίνουσα πορεία την έχουμε, πώς να το κρύψουμε αλλλωστε\nΔεκέμβριος 2, 2009 at 5:24 μμ\nκαλησπερα σας. Πού να ξερω τί εννοεί η Αλεφ παιδί μου ? Κάτι θακανες, δεν μπορεί….Το κρατάμε και σε ευχαριστούμε\nΔεκέμβριος 2, 2009 at 5:25 μμ\nνα δούμε πώς θα ξεπεράσουμε τις δυσκολίες να ξαναβγούμε μπροστά αλλά όχι μόνον υλιστικά, αλλά πιο πνευματικά….\nΔεκέμβριος 2, 2009 at 5:26 μμ\nΤώρα, με αυτό που λες για τη Σιμόν ντε Μπωβουάρ σωστό το βρίσκω, αν και δεν κόβω τις φλεβες μου. Βεβαίως σήμερα οι παντες περιστρεφονται γυρω από την πλατεία, ακόμη και όσοι παριστάνουν τους …λαϊκούς….\nΔεκέμβριος 2, 2009 at 5:27 μμ\n¨Ο άνθρωπος είναι ον ατελές Κατερινάκι μου….\nΔεκέμβριος 4, 2009 at 9:49 πμ\nΈχουμε χάσει τελείως το νόημα…\nΒγάινουμε για να βγούμε, για να μας δουν, κι όχι για να απολάυσουμε…Δεν μπορούμε να εκτιμήσουμε τις μικροχαρές…\nΔεκέμβριος 4, 2009 at 10:41 μμ\nΞέχασες το «…αμώ» στον τίτλο!\nΣήμερα, που γιορτάζει το πυροβολικό, νομίζω ότι γιορτάζει και μια κυρία εδώ μέσα, το ελαφρύ πυροβολικό της δημοσιογραφίας μας. Και πέρασα να της ευχηθώ.\nΠολύχρονη, γερή, ευτυχισμένη και πάντα δημιουργική!\nΔεκέμβριος 5, 2009 at 9:16 πμ\nκαλημέρα και ευχαριστώ που το θυμήθηκες.Ολοι περασαν από το φεις και ευχήθηκαν, οπότε εγω χθες δεν κοιταξα καν κατα δώ. Βλέπεις τα μπλογκς ψιλοφθίνουν-τουλάχιστον πολλά – και το ενδιαφέρον εχει μετατοπισθεί σε ευκολότερα πράγματα.Οσο η ζωή δυσκολεύει ουσιαστικά, τόσο ο άνθρωπος διολισθαίνει σε ελαφρότερα πραγματα.Νομος της φύσης τελικά ;\nσε φιλω και ευχαριστώ…. Το πρωτο σκελος του σχολίου σου το αποφεύγω για λόγους ευταξίας!!!!\nΔεκέμβριος 5, 2009 at 9:17 πμ\nπροφανώς και τόχουμε χάσει.Η ελαφρότητα παντού…Καλημερες από την αστυνομοκρατούμενη Αθήνα.Ενας χρονος από τη δολοφονια του Αλέξανδρου Γρηγορόπουλου…\nΔεκέμβριος 5, 2009 at 11:25 πμ\nΚαθυστερημένα χρόνια πολλά μάμαρίτσα…έλα μωρέ δέξου τα 🙂\nΔεκέμβριος 5, 2009 at 11:53 πμ\nroulakaramitrou, μωρε τα δεχομαι,. εσυ γιατί εχαθης ;\nΠροηγούμενες δημοσιεύσεις1993-2009: διζυγωτικά δίδυμα\nΕπόμενες δημοσιεύσειςΜε δύο μόλις ευρώ την ημέρα!


Λειτουργία Κυριακής -Δήμητρα Ματσούκα: «Ο Αλέξης Τσίπρας ήταν ο μοναδικός που με ενέπνευσε…» | Ροΐδη και Λασκαράτου Εμμονές\n← Ο υποκριτής Πολάκης και οι υποκριτές επικριτές του\nΟ κ.Δελαστίκ, ένας έγκυρος full-time συνωμοσιολόγος →\nΛειτουργία Κυριακής -Δήμητρα Ματσούκα: «Ο Αλέξης Τσίπρας ήταν ο μοναδικός που με ενέπνευσε…»\nPosted on 19/06/2016\tby Po\n7 Responses to Λειτουργία Κυριακής -Δήμητρα Ματσούκα: «Ο Αλέξης Τσίπρας ήταν ο μοναδικός που με ενέπνευσε…»\nΟ/Η Εφοπλιστές-Εκκλησία-Στρατός λέει:\n19/06/2016 στο 7:49 πμ\n•Πρέπει να κάνετε μεταρρυθμίσεις\n•Μπορώ να έρθω στην Αθήνα και να σας βοηθήσω αν θέλετε\n•Σταματήστε να χρησιμοποιείτε το πελατειακό σύστημα όπως έκανε στο παρελθόν και το ΠΑΣΟΚ\n•Μειώστε το κόστος στο Δημόσιο\n•Μεταρρυθμίστε τον ιδιωτικό τομέα. Αυτός χρειάζεται τις τράπεζες\n•Προτείνω τη μείωση των προνομίων στη χώρα σας\n•Των προνομίων στους εφοπλιστές\n•Των προνομίων της Εκκλησίας\n•Των προνομίων των ελληνικών κομμάτων\n•Των προνομίων των ελληνικών νησιών\n19/06/2016 στο 7:58 πμ\nΣτο δικαστήριο η Δήμητρα Ματσούκα για χρέη προς το δημόσιο\nΣτο δικαστήριο βρέθηκε η Δήμητρα Ματσούκα, για υπόθεση χρέους προς το δημόσιο, όπως αποκάλυψε η ίδια. Τον Νοέμβριο του 2012 η γνωστή ηθοποιός είχε καταδικαστεί ερήμην για χρέη προς το δημόσιο σε 18 μήνες φυλάκιση. Στη συνέχεια άσκησε έφεση, περιμένοντας να εκδικαστεί η υπόθεση της.\nΣύμφωνα με το περιοδικό Full Life, η υπόθεση της ήταν να εκδικαστεί στο Εφετείο Αθηνών, πριν από έναν μήνα. Σήμερα το πρωί η ηθοποιός βρέθηκε καλεσμένη στην εκπομπή του Γιώργου Λιάγκα και της Φαίης Σκορδά και μίλησε για την δικαστική της περιπέτεια.\n«Διάβασα σήμερα ότι εκδικάστηκε πριν από έναν μήνα μία ιστορία όπου χρωστούσες χρήματα στο κράτος. Ισχύει;», τη ρώτησε ο Γιώργος Λιάγκας.\n«Ναι. Είναι σε εξέλιξη αυτή η ιστορία. Αισθάνομαι ότι όλα θα πάνε καλά. Τελειώνει ελπίζω. Δεν είναι ευχάριστο. Ελπίζω ότι όλα θα πάνε καλά. Ένας διακανονισμός είναι».\nΟ/Η Ανενημέρωτος λέει:\n22/06/2016 στο 10:14 πμ\nΤρελλαθήκαμε εντελώς; Με ποια λογική θεωρείτε αυτονόητο ότι τη ξέρουμε;\nΠροτού γράψετε τι είπε, δεν έπρεπε να γράψετε τι είναι;\n22/06/2016 στο 2:20 μμ\nΑνενημέρωτε η κοπέλα έχει φωτογένεια και αυτό αρκεί.\n22/06/2016 στο 4:58 μμ\n22/06/2016 στο 2:25 μμ\nEίναι γνωστή διανοούμενη της Αριστεράς και της προόδου\n22/06/2016 στο 4:59 μμ\nπάρτε το 11880


Το 1897 ένας σεισμός κατέστρεφε μεγάλο τμήμα της πόλης. Το 1920 η πόλη είχε απελευθερωθεί από τον ελληνικό στρατό στην διάρκεια της Μικρασιατικής εκστρατείας αλλά στις 6 Σεπτεμβρίου 1922, ο τουρκικός στρατός πήρε ξανά υπό τον έλεγχο του την πόλη.\nΑνακτήθηκε από "https://el.wikipedia.org/w/index.php?title=Μπαλίκεσιρ&oldid=8153595"


Πέθανε ο κιθαρίστας και συνθέτης Γιάννης Σπάθας (φωτο) - Aftodioikisi.gr\nΠέθανε ο κιθαρίστας και συνθέτης Γιάννης Σπάθας (φωτο)\n7 Ιουλίου 2019 - 12:56\nΟ μουσικός Γιάννης Σπάθας, κιθαρίστας και ιδρυτικό μέλος του ροκ συγκροτήματος Socrates Drank the Conium, πέθανε τα μεσάνυχτα της Παρασκευής στο σπίτι του στον Χολαργό, σε ηλικία 69 χρόνων, έπειτα από τρίχρονη μάχη με τον καρκίνο.\nΗ κηδεία του θα γίνει τη Δευτέρα 8 Ιουλίου, στις 6 το απόγευμα, στον Άγιο Σεραφείμ στην Παλαιά Πεντέλη.\nΗλίας Μπουκουβάλας, Γιάννης Σπάθας, Αντώνης Τουρκογιώργης\nΓεννήθηκε στους Παξούς το 1950. Ήλθε σε επαφή με τη μουσική κοντά στον πατέρα και τους θείους του, μαθαίνοντας από μικρός ακορντεόν, κιθάρα και τύμπανα. Στον Πειραιά όπου μεγάλωσε, σχημάτισε με τους Αντώνη Τουρκογιώργη και Ηλία Ασβεστόπουλο (τον μετέπειτα ηγέτη των 2002 GR) το ροκ συγκρότημα Persons (1966-1969)και στη συνέχεια τους Socrates, πάλι με τον Τουρκογιώργη (μπάσο, τραγούδι).\nΤο 1983, μετά τη διάλυση των Socrates, ο Γιάννης Σπάθας συνεργάστηκε ως ενορχηστρωτής και κιθαρίστας με καλλιτέχνες όπως οι: Μίκης Θεοδωράκης, Μάνος Χατζηδάκις, Μαρία Φαραντούρη, Γιάννης Μαρκόπουλος, Γιώργος Νταλάρας, Χάρις Αλεξίου, Μανώλης Λιδάκης, Νίκος Αντύπας, Λίνα Νικολακοπούλου, Διονύσης Σαββόπουλος, Μάνος Λοΐζος, Ελένη Καραΐνδρου κ.ά. Επίσης, συνέθεσε τη μουσική τριών δίσκων του Βασίλη Λέκκα. Το 1999 κυκλοφόρησε τον πρώτο προσωπικό του δίσκο, στον οποίο είχε συμμετοχή η Χάρις Αλεξίου.\nΓιάννης Σπάθας – Αντώνης Τουρκογιώργης\nΑπόλυτα σεμνός, εντελώς αθόρυβος, χωρίς φιοριτούρες και θεατρινισμούς, ο Γιάννης Σπάθας δίδαξε πολλούς έμμεσα ή άμεσα, μέσα από την παρουσία του στην σκηνή ή στους δίσκους. Η προσφορά του στο ελληνικό ροκ και στο πώς γίνεται αντιληπτό από τις μάζες, υπήρξε καίρια.\nΚΟΙΝΩΝΙΑ, ΠΕΘΑΝΕ, ΓΙΑΝΝΗΣ, ΣΠΑΘΑΣ\nΚυριακή, Ιούλιος 7, 2019


Προσοχή για δύο... | Onsports.gr\nhome ΠοδόσφαιροSuper LeagueΠροσοχή για δύο... Κοινοποιήστε\nΠροσοχή για δύο...\tΣυντάκτης: Onsports Team\nΔημοσίευση: Κυριακή, 22 Μαίου 2011 00.11\nΠροσεκτικοί θα πρέπει να είναι δύο ποδοσφαιριστές της ΑΕΚ στο παιχνίδι με τον Ολυμπιακό Βόλου στο Πανθεσσαλικό (22/5, 20:30).\tΟι Τραϊανός Δέλλας και Νάτσο Σκόκο βρίσκονται στο όριο καρτών και σε περίπτωση που αντικρίσουν άλλη μια κίτρινη, θα απουσιάσουν από το τελευταίο και ίσως πιο κρίσιμο ματς των play offs. Για αυτό το λόγο, το τεχνικό τιμ έχει επιστήσει την προσοχή των δύο παικτών και τους έχει επισημάνει ότι θα πρέπει να είναι προσεκτικοί, όσο αυτό μπορεί να είναι εφικτό σε ένα ματς που είναι τόσο σημαντικό για το ευρωπαϊκό μέλλον της Ένωσης.\nΠάντως, ακόμη και λίγο πριν την έναρξη του αγώνα ο Μανόλο Χιμένεθ θα ζητήσει από τους δύο παίκτες να είναι προσεκτικοί και να προστατευτούν από μια ακόμη κίτρινη κάρτα.\tΚατηγορία: Super League


Κάθε Πέμπτη στο Β’ ΚΑΠΗ δωρεάν έλεγχος για άνοια σε συνεργασία με την ψυχογηριατρική εταιρεία «ΝΕΣΤΩΡ» - Δήμος Γαλατσίου\nΑρχικήΕνημέρωσηΚάθε Πέμπτη στο Β’ ΚΑΠΗ δωρεάν έλεγχος για άνοια σε συνεργασία με την ψυχογηριατρική εταιρεία «ΝΕΣΤΩΡ»\nΕιδικό πρόγραμμα για την άνοια θα πραγματοποιείται κάθε Πέμπτη δωρεάν στο Β’ ΚΑΠΗ Γαλατσίου, στο πλαίσιο της διασύνδεσης και συνεργασίας του Οργανισμού Κοινωνικής Προστασίας και Αλληλεγγύης του Δήμου Γαλατσίου με το Κέντρο Ημέρας Πατησίων της ψυχογηριατρικής εταιρείας ΝΕΣΤΩΡ.\nΕιδικότερα, κάθε Πέμπτη στο χώρο του Β΄ΚΑΠΗ (Πυθαγόρα 7) θα πραγματοποιείται δωρεάν :\nΈλεγχος μνήμης (test μνήμης ) από κοινωνική λειτουργό και ψυχολόγο του Κέντρου Ημέρας και\nΙατρείο μνήμης με ψυχίατρο του Κέντρου Ημέρας.\nΟι ενδιαφερόμενοι κάτοικοι, άνω των 60 ετών, μπορούν να ρυθμίσουν ραντεβού για συμμετοχή στο πρόγραμμα καλώντας στο 2102137701 κάθε Τετάρτη , ώρες 8.00 – 1.30 μ.μ\nΜελλοντικά θα λειτουργήσουν και ομάδες νοητικής ενδυνάμωσης.\nΓια την είσοδο εξεταζόμενων και συνοδών στο χώρο του ΚΑΠΗ απαιτείται πιστοποιητικό εμβολιασμού ή νόσησης.\nΝΕΣΤΩΡ για ανοια, ΟΚΠΑ


Area Rugs : Macy's Area Rugs 8x10 Luxury Home Decor Beautiful Macy's area Rugs 8x10 ~ Atelierdudax\nArea Rugs Macy's Area Rugs 8x10 Luxury Home Decor\nHome ⟩ Area Rugs ⟩ Beautiful Macy's area Rugs 8x10 ⟩ Macy's Area Rugs 8x10 Luxury Home Decor\nPublished at Thursday, August 09th, 2018 - 20:22:37 PM. Area Rugs. By Emilia Öhman.\nComments of Macy's Area Rugs 8x10 Luxury Home Decor


Πριν 285 χρόνια ο Τζόναθαν Σουΐφτ παρουσίαζε αδρά ένα φαινόμενο που σήμερα προσλαμβάνει κατακλυσμιαίες διαστάσεις\nΕίναι εντυπωσιακό το γεγονός ότι η τέχνη της πολιτικής ψευδολογίας, που στις μέρες μας παγκοσμιοποιείται και άρα προσλαμβάνει κατακλυσμιαίες διαστάσεις, διατηρεί ακέραια την ορθότητά της. Η δε επικαιρότητά της είναι τέτοια που επιτρέπει να υποθέσουμε μία μεγάλη σαθρότητα των πολιτικών ηθών. Όλως περιέργως, έτσι, το ψέμα τού σήμερα μοιάζει σε μεγάλο βαθμό με το αντίστοιχο τού χθες.\nΤο βρήκα μάλλον τυχαία, σε ένα συμπαθητικό βιβλιοπωλείο στο Νέο Ψυχικό. Είναι ένα πολύ καλά επιμελημένο βιβλίο 70 σελίδων που φέρει τον τίτλο Η Τέχνη της Πολιτικής Ψευδολογίας (εκδόσεις Άγρα) και την υπογραφή του Jonathan Swift (1667-1765), Αγγλο-Ιρλανδού συγγραφέα, δοκιμιογράφου και σατιρικού σχολιαστή, γνωστού κυρίως από τα Ταξείδια του Γκιούλιβερ.\nΣε κείμενο που τού αποδίδεται, με έτος συγγραφής το 1733, το οποίο σχολιάζει εισαγωγικά ο καθηγητής Jean-Jacques Courtine, ο Swift πραγματεύεται σε δύο τόμους την πολιτική ψευδολογία –στην οποία σπεύδουμε να υπογραμμίσουμε ότι δεν αποδίδει μόνον αρνητικές συνέπειες. Αυτός είναι και ο λόγος που τον οδηγεί να διατυπώνει συμβουλές για το πώς πρέπει να λέγεται το ψέμμα και ποια χρειάζεται να είναι η σύνθεσή του ώστε …να πείθει!\nΑπό την άποψη αυτή, το ηλικίας σχεδόν τριών αιώνων κείμενο ψέγει τους δημοσιογράφους της εποχής χαρακτηρίζοντάς τους «χονδροειδείς ψευδολόγους με λειψό ταλέντο, που τούς λείπει η ικανότητα να πουλήσουν το ψέμμα». Κατά τον Swift – ή όποιον άλλον τυχόν χρησιμοποίησε το όνομά του, υπαινίσσεται ο Courtine– το ψέμμα είναι ένα είδος πολιτικής πρώτης ύλης. Η δε ύπαρξή του πάει πολύ μακρυά. Τοποθετείται στην εποχή του Αριστοτέλη, αλλά γίνεται αντικείμενο μελέτης από τον Μακιαβέλλι και τον Ηγεμόνα του.\nΕίναι εντυπωσιακό το γεγονός ότι η τέχνη της πολιτικής ψευδολογίας, που στις μέρες μας παγκοσμιοποιείται και άρα προσλαμβάνει κατακλυσμιαίες διαστάσεις, διατηρεί ακέραια την ορθότητά της. Η δε επικαιρότητά της είναι τέτοια που επιτρέπει να υποθέσουμε μία μεγάλη σαθρότητα των πολιτικών ηθών. Όλως περιέργως, έτσι, το ψέμμα τού σήμερα μοιάζει σε μεγάλο βαθμό με το αντίστοιχο τού χθες.\nΕίναι συνεπώς κατάδηλο ότι, πριν τρεις αιώνες σχεδόν, ο Jonathan Swift κατόρθωσε να δει μακριά, τηρουμένων των τεχνικών αναλογιών. Μετά την εποχή του Αγγλο-Ιρλανδού συγγραφέα, που έγινε πάστορας στο Μπέλφαστ το 1694, η πολιτική ψευδολογία έκανε και αυτή την «βιομηχανική επανάστασή» της. Με την ανάπτυξη του Τύπου στην διάρκεια του 19ου αιώνα, έφυγε από το προφορικό στάδιο, μηχανοποιήθηκε και κέρδισε έδαφος, αποκτώντας συστηματικότητα και διάδοση που άλλοτε δεν θα τολμούσε καν να ονειρευτεί.\nΈτσι, ναι μεν οι παρατηρήσεις του Swift διατηρούν την εγκυρότητά τους, αλλά ίσως σήμερα εμείς να μην έχουμε «δει» τίποτα από αυτά που έπονται. Στην διάρκεια του 20ου αιώνα, το ψέμα ακολούθησε και αυτό την πορεία της μαζικής κατανάλωσης. Μαζικοποιήθηκε και πήρε κατακλυσμιαίες διαστάσεις –με ό,τι αυτό συνεπαγόταν.\nΣήμερα το ψέμα είναι ηλεκτρονικό, ψηφιακό, παγκόσμιο. Είναι προϊόν μίας ορθολογικής οργάνωσης και ενός αυστηρού καταμερισμού της εργασίας, που σκοπόν έχουν όμως να παράγουν ανορθολογισμό, ενίοτε δε φανατισμό και μίσος. Είναι έτσι ξεκάθαρο ότι ο 21ος αιώνας είναι αυτής της ψηφιακής εποχής του ψεύδους. Είναι ο αιώνας που θα δει να εφευρίσκονται αφάνταστοι τύποι πολιτικής εξαπάτησης. Ψεύδη, τα οποία θα παράγονται σε κλίμακα χωρίς προηγούμενο, θα διαδίδονται με πρωτόγνωρη ταχύτητα. Η περίφημη «Ψευδολογική Εταιρεία» που ανέφερε το Swift στην πραγματεία του θα φαντάζει σαν μεσαιωνική συντεχνία.\nΠρος το τέλος του 20ου αιώνα, η οργάνωση της ψευδολογίας και τα «Υπουργεία της Αλήθειας» που περιέγραψε ο Τζωρτζ Όργουελ, υπέστησαν δεινή ήττα σε όλες τις εκδοχές τους. Το περίφημο, κατά Όργουελ, «αρχιπέλαγος του αποπροσανατολιστικού ψεύδους» έμελλε να πέσει θύμα των ίδιων των φιλοδοξιών του.\nΟι εμπνευστές του, φαιοκόκκινοι κατά κανόνα, μάλλον δεν είχαν διαβάσει την πραγματεία του Swift. Αλλιώς θα ήξεραν ότι είναι μεν καλό να επιδιώκεις την ευτυχία του λαού παρά την θέλησή του ή να τού πουλάς φύκια για μεταξωτές κορδέλες, αλλά είναι άκρως επιβλαβές για ένα ψέμα να εκλαμβάνεται ως αλήθεια. Πρόκειται για τραγικό λάθος. Η αγριότητα της πτώσης είναι ανάλογη με το υπέρμετρο μέγεθος των φιλοδοξιών. Η αχαριστία των λαών δεν έχει όρια.\n«Το παράδειγμα της Τέχνης της Πολιτικής Ψευδολογίας μάς καλεί επίσης να κάνουμε τις απαραίτητες διευκρινίσεις προκειμένου για τα ψέματα του καιρού μας. Πρέπει λοιπόν να κάμουμε την διάκριση ανάμεσα στο ολοκληρωτικό ψέμα και στα δημοκρατικά ψέματα. Το δημοκρατικό ψέμα είναι πλουραλιστικό. Δεν διεκδικεί την αποκλειστικότητα, αλλά συνυπάρχει ανεκτικά με τα αντίπαλά του. Ας φέρουμε στον νου μας την πρόσφατη επικαιρότητα της 5ης Δημοκρατίας μας: θα έλεγε κανείς ότι το ψέμα υπήρξε για καιρό το φυσικό προνόμιο της Δεξιάς. Παρά τις αξιέπαινες προσπάθειές της, δεν κατόρθωσε να διατηρήσει την αποκλειστικότητα.\nΈχασε το μονοπώλιο του ψεύδους, όπως και η Αριστερά έχασε το μονοπώλιο του συναισθήματος και της αρετής. Ο Toqueville είχε δίκιο όταν έλεγε ότι πάντοτε η δημοκρατία εξισώνει εν τέλει τις καταστάσεις», γράφει ο καθηγητής J.J.Courtine και φέρνει στο προσκήνιο μία θεματολογία που πολύ θα πρέπει να μάς απασχολήσει.


#Tags: ΑΥΤΟΔΙΟΙΚΗΤΙΚΕΣ ΕΚΛΟΓΕΣ 2019 | Γιάννα Αγγελοπούλου\n14/11/18 • 14:19 | UPD 14/11/18 • 17:11\nΟ διεθνής μπασκετμπολίτσας βρέθηκε στο επίκεντρο μετά από δημοσίευμα του «Βηματοδότη» ότι ο Αλέξης Τσίπρας θα κατεβάσει στο μεγαλύτερο δήμο της χώρας για τις αυτοδιοικητικές εκλογές 2019 ένα «πρόσωπο – έκπληξη που δεν ξέρει να χάνει».\nΗ διάψευση όμως από την πλευρά του αθλητή ξεκαθαρίζει μεν το τοπίο ως προς τη δική του υποψηφιότητα, συνεχίζει όμως να αφήνει ανοικτά όλα τα ενδεχόμενα για τον εκλεκτό ή την εκλεκτή του Αλέξη Τσίπρα για την Αθήνα. Ο ίδιος πάντως με δήλωσή του στην ιστοσελίδα Newbomb.gr διαψεύδει τα σενάρια λέγοντας: «Δεν υπάρχει καμία τέτοια συζήτηση με κανέναν».


Σύσκεψη των πολιτικών αρχηγών στον απόηχο της επίθεσης στη... - Flashnews.gr\nΣύσκεψη των πολιτικών αρχηγών στον απόηχο της επίθεσης στη ΝΔ\nΣυνάντηση στο Μέγαρο Μαξίμου θα έχουν στις 6 το απόγευμα οι κυβερνητικοί εταίροι, στον απόηχο της ένοπλης επίθεσης στα γραφεία της Νέας Δημοκρατίας, τα ξημερώματα της Δευτέρας. Κεντρικό θέμα στην ατζέντα της συνάντησης θα είναι η κλιμάκωση των περιστατικών βίας το τελευταίο διάστημα και στο πλαίσιο αυτό εκτιμάται πως θα συζητηθούν συγκεκριμένες παρεμβάσεις για την αναχαίτισή τους.\nΟι τρεις αρχηγοί αναμένεται να καθορίσουν, επίσης, το πλαίσιο στο οποίο θα κινηθούν εν όψει της ψηφοφορίας την Πέμπτη για τη σύσταση Προανακριτικής για την λίστα Λαγκάρντ.\nΣύμφωνα με Τα Νέα, στο τραπέζι θα βρεθεί και ο ανοικτός πόλεμος του τρικομματικού συνασπισμού με τον ΣΥΡΙΖΑ. Κυβερνητικά στελέχη προεξοφλούν ότι οι τρεις αρχηγοί θα καλέσουν όλο τον πολιτικό κόσμο να καταδικάσει τα κρούσματα βίας, τονίζοντας ότι αυτό θα πρέπει να γίνει έμπρακτα από όλα τα κοινοβουλευτικά κόμματα και τα στελέχη τους.\nΟι κ. Βενιζέλος και Κουβέλης αναμένεται να θέσουν προς συζήτηση κι άλλα ζητήματα.\nΌπως αναφέρει Το Βήμα, ο πρόεδρος του ΠΑΣΟΚ αναμένεται να θέσει θέματα, όπως είναι η υποβάθμιση του Κοινοβουλίου με την εισαγωγή άσχετων διατάξεων στις πράξεις νομοθετικού περιεχομένου, η επιλογή των πράξεων νομοθετικού περιεχομένου αντί για νομοσχέδια και η επανακατάθεση της τροπολογίας για τις ευπαθείς ομάδες σε άλλο νομοσχέδιο του υπουργείου Οικονομικών.\nΗ απόσυρση της τροπολογίας για τις ευπαθείς ομάδες από τον υπουργό Οικονομικών Γιάννη Στουρνάρα προκάλεσε την έντονη ενόχληση του ΠΑΣΟΚ και είναι χαρακτηριστικό ότι ο κ. Βενιζέλος απουσίαζε από την ψηφοφορία για το φορολογικό.\nΑπό την πλευρά του ο Φώτης Κουβέλης αναμένεται να παρουσιάσει την πρότασή του για μείωση του ΦΠΑ από το 23% και να εκφράσει τη διαφωνία του για το Ταχυδρομικό Ταμιευτήριο, καθώς η ΔΗΜΑΡ δεν συμφωνεί με τον διαχωρισμό της τράπεζας σε «καλή» και «κακή».\nΤρίτη, 15 Ιανουαρίου 2013, 10:29


Δίαιτα Acai Berry | Δίαιτα Express\nΤο Acai είναι ένα μούρο με υψηλή ενέργεια που μεγαλώνει σε ένα ειδικό φοίνικα στα δάση του Αμαζονίου. Τα θρεπτικά οφέλη αυτού του φρούτου είναι τόσο πολλά που ο δρ. Nicholas Perricone, ένας από τους καλύτερους και γνωστότερους ιατρούς της Αμερικής, έχει χαρακτηρίσει το Acai Berry ως το καλύτερο υπέρφρουτο στο κόσμο.\nΗ γεύση του είναι ένα μίγμα μεταξύ μούρων και σοκολάτας και το χρώματα του είναι βαθύ πορφυρό.\nΟι έρευνες έχουν δείξει ότι το Acai Berry είναι ένα από τα πιο θρεπτικά φρούτα στο πλανήτη. Το Acai Berry είναι πλούσιο σε αντιοξειδωτικά, σε αμινοξέα, σε Omega λιπαρά, σε βιταμίνες, σε μέταλλα, σε φυτικές στερόλες και σε ίνες.\nΤο Acai Berry δεν θα το βρείτε σε σουπερμάρκετ και σε καταστήματα διατροφής. Οι θρεπτικές του ιδιότητες χάνονται μερικές ώρες μετά την συγκομιδή. Έτσι μπορείτε να το βρείτε μόνο σε μορφή συμπληρωμάτων διατροφής τα οποία πωλούνται κυρίως μέσο του διαδικτύου.\nΤα οφέλη του Acai Berry εστιάζονται στο να βοηθάει τον οργανισμό να κάνει αποτοξίνωση και να βοηθάει τον οργανισμό να κρατάει σε ισορροπία το pH του. Ένα ισορροπημένο pH είναι ζωτικής σημασία για το ανοσοποιητικό σύστημα για την πρόληψη από ασθένειες και την σωστή ανάρρωση.\nΤο Acai Berry έχει και πολλά άλλα οφέλη. Μεταξύ τους είναι:\nΗ υψηλή περιεκτικότητα σε αντιοξειδωτικά βοηθάει στην αντιμετώπιση της πρόωρης γήρανσης. Το Acai Berry περιέχει 10 φορές περισσότερα αντιοξειδωτικά από τι περιέχουν τα κόκκινα σταφύλια. Περιέχει 30 φορές περισσότερα Ανθοκυάνες από το κόκκινο κρασί. Οι Ανθοκυάνες είναι ένα είδος αντιοξειδωτικών που μεταξύ άλλων βοηθάνε στην πρόληψη από διάφορες μορφές καρκίνο, τον διαβήτη και τις βακτηριακές λοιμώξεις.\nΤα ακόρεστα λιπαρά, οι φυτικές ίνες και φυτικές στερόλες βελτιώνουν την καρδιοαγγειακό και τον πεπτικό σύστημα.\nΤα αμινοξέα σε συνδυασμό με τα ιχνοστοιχεία βοηθάνε το μυϊκό σύστημα.\nΗ δίαιτα Acai Berry\nΔεν υπάρχει μια συγκεκριμένη δίαιτα Acai Berry. Στην ουσία βασίζετε στην πρόσληψη συμπληρωμάτων διατροφής που περιέχουν Acai Berry. Η υψηλή ενέργεια που περιέχει το Acai Berry αυξάνει το μεταβολισμό και απομακρύνει τις βλαβερές τοξίνες από το σώμα.\nΤο Acai Berry είναι ένα ασφαλές φρούτο άλλα πρέπει να το αποφεύγουν όσοι έχουν αλλεργία στα μούρα.\nΌπως και σε κάθε άλλο συμπλήρωμα διατροφής για αδυνάτισμα η δίαιτα Acai Berry πρέπει να συνοδεύετε και με κάποιο πρόγραμμα ασκήσεων.\nΤα προϊόντα Acai Berry διαφέρουν μεταξύ τους από τα συστατικά που περιέχουν. Προσπαθείτε να βρείτε προϊόντα που περιέχουν τα λιγότερα συστατικά. Όσο πιο καθαρό είναι το Acai Berry τόσο πιο αποτελεσματική θα είναι η δίαιτα σας.\nΑποφύγετε όλα τα προϊόντα Acai Berry που προσφέρουν δωρεάν δοκιμαστικά δείγματα. Έχει αποδειχθεί ότι οι περισσότερη χρεώνουν κανονικά την κάρτα των αγοραστών τους.\nΗ δίαιτα Acai Berry σας βοηθάει να αποτοξινωθείτε, να χάσετε τα περιττά κιλά, να ενισχύσετε το ανοσοποιητικό σύστημα και να πολεμήσετε την κόπωση.\nΔίαιτα Acai BerryΞεκινήστε αυτή την δίαιτα τώρα\nTags: acai berries, acai berry, acai berry diet, acai berry διαιτα, detox, Nicholas Perricone, Omega λιπαρά, super food, superfood, αμινοξέα, ανθοκυάνες, αντιοξειδωτικά, αποτοξίνωση, βιταμίνες, γήρανση, ίνες, μέταλλα, πρόωρη γήρανση, συμπληρωμάτα διατροφής, τοξίνες, φυτικές στερόλες


Φως στο Τούνελ • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 66,843 μέλη και 2,411,071 μηνύματα σε 75,054 θέματα. Αυτή τη στιγμή μαζί με εσάς απολαμβάνουν το e-steki άλλα 585 άτομα.\nH Himela σ' όποιον αρέσουμε... έγραψε: στις 09:54, 21-02-11:\nΕκπομπή έρευνας και αναζήτησης που έχει βραβευτεί από κοινωνικούς φορείς, ενώ κατέχει σημαντική θέση στο βιβλίο των ρεκόρ Guinness. Συνεχίζεται για 16η χρονιά στην τηλεόραση του ALTER, με παρουσιάστρια και αρχισυντάκτρια τη δημοσιογράφο Αγγελική Νικολούλη.\nΗ Αγγελική Νικολούλη είναι δημοσιογράφος με εμπειρία 29 χρόνων στην έντυπη και ηλεκτρονική δημοσιογραφία. Είναι η πρώτη γυναίκα αστυνομικός ρεπόρτερ της Ελλάδας, με αποκαλύψεις σε ξεχωριστά θέματα όπως κατασκοπεία και αεροπειρατείες, που πέρασαν τα σύνορα της χώρας. Ξεκίνησε την καριέρα της στις εφημερίδες "Παρατηρητής" και "Ευθύνη" του Πύργου, "Γνώμη" και "Πελοπόννησος" της Πάτρας και στη συνέχεια ως ρεπόρτερ στις εφημερίδες "Απογευματινή" και "Έθνος της Κυριακής", στα περιοδικά "Εικόνες" και "Επίκαιρα", ενώ υπήρξε για χρόνια συντονίστρια του ρεπορτάζ στον "Ελεύθερο Τύπο". Δάσκαλοί της οι Χρήστος Πασαλάρης και Γιάννης Βούλτεψης. Στην τηλεόραση εμφανίστηκε πριν από 18 χρόνια με εκπομπές έρευνας και αναζήτησης.\nΣτη ζωντανή πολύωρη εκπομπή, αναζητούμε συνανθρώπους μας που έχουν χαθεί κάτω από περίεργες συνθήκες και υπάρχουν σχετικές δηλώσεις εξαφάνισης στις Αστυνομικές Αρχές.\nΗ Αγγελική Νικολούλη με τους συνεργάτες της έχουν βοηθήσει να εξιχνιαστούν πολλά εγκλήματα τα οποία είτε οι αρχές δεν μπορούσαν να διελευκάνουν είτε η αστυνομία τα θεώρησε απλές εξαφανίσεις και δεν ασχολήθηκε περαιτέρω. Η Αγγελική, με την επιμονή και τη διακριτικότητα που τη διακρίνει, έχει καταφέρει να βρει γύρω στα 1391 άτομα σε περίπου 621 εκπομπές. Το Φως στο Τούνελ ασχολείται επίσης με ιστορίες ανθρώπων που χάθηκαν μεταπολεμικά αλλά και με υιοθεσίες (παράνομες και μη) που γίνονταν εκείνα τα χρόνια και έτσι έχει ενώσει πολλές οικογένειες χαμένες για χρόνια.\nΑξίζουν πραγματικά συγχαρητήρια σε αυτή τη γυναίκα όχι μόνο γιατί πολλάκις έχει δεχτεί απειλές από αυτούς που φοβούνται τις αποκαλύψεις της, αλλά και γιατί ουδέποτε χρησιμοποίησε τον ανθρώπινο πόνο για να κάνει νούμερα. Πάντα τα θέματα αντιμετωπίζονται με ευαισθησία και ποτέ δε βγαίνει στον αέρα κάτι που είναι προσωπικό και δεν αφορά την έρευνα. Γι' αυτό το λόγο η Αγγελική είναι τόσο αγαπητή σε ανθρώπους όλων των ηλικιών.\nΠαρακάτω θα παρουσιάσω κάποια από τα εγκλήματα που η αστυνομία δεν κατάφερε (ή βαριόταν) να εξιχνιάσει και διελευκάνθηκαν από την εκπομπή Φως στο Τούνελ.\nΟι πηγές που θα χρησιμοποιήσω είναι το site της εκπομπής καθώς και το blog της στο οποίο κάθε μέρα χιλιάδες φίλοι της εκπομπής συζητάνε για αυτά που συμβαίνουν κάθε Παρασκευή στις 23:00 στο Alter.\nΤελευταία επεξεργασία από το χρήστη Himela : 22-02-11 στις 17:27. Αιτία: Προσθήκη πηγής\nH Himela σ' όποιον αρέσουμε... έγραψε: στις 10:36, 21-02-11:\nΥπόθεση Άλεξ Μεσχισβίλι\nΕΞΑΦΑΝΙΣΗ TOY ΜΙΚΡΟΥ ΑΛΕΞ 11 ΧΡΟΝΩΝ\nΣτις 03/02/06 εξαφανίστηκε από την περιοχή Ελιάς – Ανοίξεως Βέροιας ο Μεσχισβίλι Άλεξ 11 ετών του Ευγένι και της Νατέλα. Ο ’λεξ έχει μάτια καστανοπράσινα και μαλλιά καστανόξανθα και ύψος 1,68 εκατ.\nΓια οποιεσδήποτε πληροφορίες επικοινωνήστε τηλεφωνικά με τον σύλλογο μας «Το Χαμόγελο του Παιδιού» όλο το 24ωρο, στη γραμμή 1056 καθώς και σε όλα τα Αστυνομικά Τμήματα της χώρας.\nΟ Άλεξ έμενα στη Βέροια με τη Ρωσίδα μητέρα του Νατέλα και τον Έλληνα πατριό του. Ο πατέρας του χει στη Ρωσία. Ο Άλεξ ήταν ένα έξυπνο και καλό παιδί. Εξαφανίστηκε την Παρασκευή 3 Φεβρουαρίου 2006 μετά από την προπόνηση μπάσκετ που είχε πάει. Τότε είχαν ακουστεί πολλά, όπως οτι υπάρχε θέμα παιδεραστείς από κάποιους στη Βέροια όπως κι οτι ο πατέρας του τον είχε απαγάγει και τον είχε πάει στη Ρωσία.\nΗ Αγγελική Νικολούλη ασχολήθηκε εξονυχιστικά με το θέμα. Πρώτη εκείνη βρέθηκε αιφνιδίως στο σχολείο του παιδιού και μίλησε με συμμαθητές του. Από την έρευνα εκεί φάνηκε οτι ο Άλεξ δέχονταν προσωπικές επιθέσεις από συμμορία παιδιών "γιατί ηταν Ρωσάκι". Η Αγγελική μίλησε με κάποιο παιδί που παραδέχτηκε οτι καμιά φορά ο Άλεξ έτρωγε ξύλο. Αυτά τα ντοκουμέντα παρουσιάστηκαν στην εκπομπή αλλά στη Βέροια τα σενάρια για παιδεραστεία και απαγωγή συνεχίζονταν.\nΚάποια στοιχεία από την έρευνα που πραγματοποίησε η Αγγελική Νικολούλη, ένα μήνα περίπου μετά την εξαφάνιση του μικρού μαθητή, ήρθαν στο φως. Η δημοσιογράφος είχε μιλήσει τότε με εκπαιδευτικούς, με φίλους και με συμμαθητές του Άλεξ και είχε δημοσιοποιήσει ένα μέρος από τις συζητήσεις αυτές. Την περίοδο εκείνη είχε εντοπίσει και τα παιδιά που αποτελούσαν την ομάδα που τρομοκρατούσε τον 11χρονο μαθητή. Τέλος Φλεβάρη που πραγματοποιήθηκε η συγκεκριμένη έρευνα, η δημοσιογράφος ενημέρωσε τις Αρχές για τη δράση των ανήλικων μαθητών και για το γεγονός ότι είχαν βάλει, όπως τα ίδια της είπαν, στο στόχαστρό τους τον Άλεξ. Οι Αρχές δεν έδιναν βάση στη συγκεκριμένη εκδοχή γιατί τη θεωρούσαν απίθανη και έστρεφαν τις έρευνές τους στο εξωτερικό.\nΠαρασκευή 2 Ιουνίου και με το που άναψαν τα φώτα στο "Τούνελ" έφτασε και η τραγική είδηση από τη Βέροια, που πάγωσε όλη την Ελλάδα. Ανήλικος από την παρέα που τρομοκρατούσε τον 11χρονο μαθητή, ομολόγησε στους αστυνομικούς της Βέροιας ότι σκότωσε μαζί με αλλά παιδιά τον Άλεξ Μεσχισβίλι στο κέντρο της πόλης και στη συνέχεια τον έθαψαν σε ακατοίκητο σπίτι. Το σπίτι γκρεμίστηκε στο διάστημα που μεσολάβησε μέχρι την αποκάλυψη των μικρών παιδιών. Το σκαπτικό μηχάνημα δεν έφερε στο φως το πτώμα του Άλεξ. Πιθανότατα τα ίδια τα παιδιά ή κάποιος ενήλικος που τα βοηθά, να πήραν το πτώμα από το σημείο και να το εξαφάνισαν κάπου αλλού για να μη βρεθεί ίχνος του. Το λάθος των Αρχών ήταν ότι δεν κράτησαν τα παιδιά που ομολόγησαν μακριά από το περιβάλλον τους, με τη βοήθεια του Εισαγγελέα ανηλίκων και ειδικών ψυχολόγων, μέχρι να βρεθεί το πτώμα. Αποτέλεσμα το δασκάλεμά τους από γονείς και νομικούς. Το ένα μετά το άλλο, τα τρία από τα πέντε παιδιά ανακάλεσαν τις καταθέσεις τους και ισχυρίστηκαν ότι είπαν ψέμματα στις Αρχές.\nΟ 11χρονος εξαφανίστηκε την Παρασκευή 3 Φεβρουαρίου μεταξύ 7-8 το απόγευμα, από την περιοχή Ελιάς – Ανοίξεως Βέροιας. Εκεί τον είδαν για τελευταία φορά φίλοι και συμμαθητές. Έφυγε από την προπόνηση του μπάσκετ στο κλειστό γυμναστήριο της Ελιάς και προορισμός του ήταν το πρακτορείο ΠΡΟΠΟ του πατριού του, που βρίσκεται στη διασταύρωση των οδών Αριστοτέλους και Παναγή Τσαλδάρη. Στη συνέχεια θα πήγαινε στο μάθημα ζωγραφικής στη Στέγη Γραμμάτων και Τεχνών στην οδό Αντωνιάδη 19. Οι έρευνες της εκπομπής έδειξαν ότι ο μικρός τελευταία ήταν προβληματισμένος από την απόρριψη κάποιων συμμαθητών, που έφτανε πολλές φορές και στον ξυλοδαρμό του. Σαράντα μέρες μετά την εξαφάνιση, η Αγγελική Νικολούλη σε έρευνά της στη Βέροια, εντόπισε τον ένα από τους πέντε "σκληρούς" μαθητές και κατάλαβε από το διάλογο που είχαν ότι τα παιδιά κρύβονταν σ’ αυτό το νέο θρίλερ της Βέροιας. Ενημέρωσε την Ασφάλεια της πόλης, αλλά η εκδοχή της δημοσιογράφου θεωρήθηκε από τον τότε διοικητή ακραία, με αποτέλεσμα να μην ερευνηθεί και να χαθεί πολύτιμος χρόνος σε λάθος έρευνες. Κάποιες μαρτυρίες που προέρχονταν από το οικείο περιβάλλον, έστρεψαν τις έρευνες των Αρχών στην Τιφλίδα της Γεωργίας αλλά και στη Γερμανία όπου ζουν συγγενείς από την πλευρά του φυσικού του πατέρα. Το "Τούνελ" ερεύνησε βαθιά την εκδοχή να απήχθη ο Άλεξ και να οδηγήθηκε στις συγκεκριμένες περιοχές. Κάτι τέτοιο όμως δεν εδραιώθηκε από τις επαφές που έγιναν με μάρτυρες-κλειδιά και η εκπομπή "έκλεισε" τις πόρτες στις συγκεκριμένες έρευνες προχωρώντας προς τα παιδιά. Μια σοβαρή πληροφορία που δόθηκε στην εκπομπή από κάτοικο της Βέροιας, άνοιξε το δρόμο στο σκοτεινό "τούνελ". Η μάρτυρας έδειξε ξεκάθαρε την παρέα των πέντε σκληρών παιδιών που την επομένη της εκπομπής, κλήθηκαν στην Ασφάλεια και έτσι άρχισε η αντίστροφη μέτρηση.\nΈνας από τους πέντε ανήλικους της συμμορίας των μαθητών, που έκοψαν με βίαιο τρόπο το νήμα της ζωής του Άλεξ και στη συνέχεια τον εξαφάνισαν, έλυσε τον όρκο της σιωπής τους. Αποκάλυψε αυτός και η μητέρα του, το γιατί κρατούσε το στόμα του κλειστό και ποιον φοβόταν. Τα δυο ελληνόπουλα και ο Ρουμάνος, τον απείλησαν τη μοιραία νύχτα, πως αν μιλήσει θα έχει την τύχη του Άλεξ. Φοβόταν τον Βασίλη και το περιβάλλον του, τους ενήλικους δηλαδή, που προστατεύουν τα ελληνόπουλα. Το ίδιο παιδί αποκάλυψε ότι τη σκηνή της καταδίωξης του μικρού μαθητή, είδαν μάρτυρες που βρίσκονταν έξω από το Intersport – χώρος internet. Όμως κανείς δεν μίλησε. Παράλληλα μάρτυρας - κλειδί μίλησε στο "Τούνελ" και σόκαρε με την αποκάλυψή του ακόμη και την Ασφάλεια Θεσσαλονίκης. Είδε νύχτα πέντε παιδιά να προσπαθούν να ξεφορτωθούν το πτώμα του αγοριού, σ’ ένα ποτάμι.\nΜετά από έρευνα των αστυνομικών με την εποπτεία του Εισαγγελέα της Βέροιας που κράτησε ενάμιση μήνα, η Εισαγγελία άσκησε ποινικές διώξεις κατά των πέντε ανηλίκων και των γονιών τους. Τα πέντε παιδιά κατηγορούνται για ανθρωποκτονία από πρόθεση από κοινού και για περιύβριση νεκρού από κοινού. Οι γονείς τους κατηγορούνται για παραμέληση εποπτείας ανηλίκων. Η δικογραφία εστάλη αρχικά στην ανακρίτρια από την οποία οι αστυνομικοί ζητούσαν να ερευνήσει την πιθανή συμμετοχή κι άλλων ενηλίκων προσώπων (στη συνέχεια ανέλαβε την υπόθεση ειδικός εφέτης ανακριτής).\nΟι έρευνες στο ποτάμι Τριπόταμος στην περιοχή Μπαρμπούτα, που υπέδειξαν οι δύο ανήλικοι ως τόπο εξαφάνισης του πτώματος του Άλεξ, δεν είχαν κανένα αποτέλεσμα γιατί τα νερά είναι oρμητικά το χειμώνα. Οι αστυνομικοί ενημέρωσαν τη μητέρα του παιδιού ότι ίσως το πτώμα του να μην βρεθεί ποτέ, με αποτέλεσμα η Νατέλα να καταρρεύσει και να προσπαθήσει να βάλει τέρμα στη ζωή της. Σώθηκε την τελευταία στιγμή και δέχτηκε τη φροντίδα των γιατρών. Η μεγάλη πρόκληση: και τα πέντε παιδιά παραμένουν ακόμη ελεύθερα να παίζουν, να πηγαίνουν διακοπές και να προκαλούν την οικογένεια και την κοινωνία ολόκληρη!!!\nΠαρασκευή 3 Νοεμβρίου και στο θρίλερ της Βέροιας δόθηκαν οι πρώτες απαντήσεις των ειδικών εμπειρογνωμόνων που εξέταζαν τόσους μήνες τα πέντε παιδιά που ευθύνονται για το χαμό του Άλεξ. Το πόρισμα παραδόθηκε στον ειδικό Εφέτη Ανακριτή και την ουσία του παρουσιάσε το "Τούνελ". Δεν εντοπίστηκε η παιδεραστία ως κίνητρο στη δολοφονία του Αλεξ , δεν υπάρχει σεξουαλική κακοποίηση και τα παιδιά εμφανίζονται ως ομάδα σκληρών που έχει θεοποιήσει τη βία. Τα ίδια είχε επισημάνει και η έρευνα της εκπομπής από τις πρώτες μέρες της εξαφάνισης.\nΗ Αγγελική Νικολούλη βρέθηκε αιφνιδιαστικά στην πόλη που ταλαιπωρείται από αυτό το θρίλερ. Σκοπός της να διασταυρώσει από κοντά μαρτυρίες που έφτασαν στην εκπομπή και έκαναν λόγο για προσπάθεια εκφοβισμού των δύο βασικών μαρτύρων: Του Αλβανού και του Βορειοηπειρώτη, που αποτελούσαν μέχρι πρότινος την ομάδα των πέντε σκληρών ανηλίκων της Βέροιας. Στην εκπομπή αποκαλύφθηκαν λεπτομέρειες για συγκεκριμένο ενήλικα (τον παππού των δυο Ελλήνων) που προσπαθεί με δώρα ακριβές μηχανές να εξαγοράσει τη σιωπή των ανηλίκων, φοβούμενος ότι μπορεί να αποκαλύψουν στον Εφέτη το πώς εξαφάνισαν το πτώμα του Άλεξ. Μετά απ’ αυτή την έρευνα η δημοσιογράφος βρέθηκε για δεύτερη φορά στο γραφείο του Ειδικού Εφέτη Ανακριτή. Έδωσε συμπληρωματική κατάθεση για όλα όσα της αποκάλυψαν.\nΤην Τρίτη 3 Απριλίου οι πέντε ανήλικοι που κατηγορούνται για τη δολοφονία και την εξαφάνιση του μαθητή Άλεξ Μεσχισβίλι, εξετάστηκαν κατ’ αντιπαράσταση στο γραφείο του Ειδικού Εφέτη Ανακριτή που ερευνά την υπόθεση στη Θεσσαλονίκη. Ο μικρός Βορειοηπειρώτης και ο Αλβανός επέμειναν στα όσα είχαν καταθέσει για τη δολοφονία και τη μεταφορά του παιδιού στο ποτάμι "Μπαρμπούτα" της Βέροιας. Ο μικρός Αλβανός είπε για μια ακόμη φορά τα όσα έζησε, παρά το γεγονός ότι λίγες ημέρες πριν την απολογία αυτή δέχθηκε πιέσεις από το περιβάλλον των Ελλήνων που φέρονται ως εγκέφαλοι, για να ανακαλέσει τα πάντα. Η σκληρότητα των Ελλήνων και του Ρουμάνου έγινε αντιληπτή στον χώρο των Δικαστηρίων. Πιστεύεται ότι ο Ειδικός Εφέτης Ανακριτής από την πολύωρη εξέταση και των πέντε, έβγαλε πολύτιμα συμπεράσματα για την αποκάλυψη της αλήθειας. Ο παππούς κατηγορείται για ψευδορκία μάρτυρα κατ’ εξακολούθηση και υπόθαλψη εγκληματία κατ’ εξακολούθηση και κατά συρροή. Ο μεγάλος αδελφός των Ελλήνων κατηγορείται για ψευδή ανωμοτί κατάθεση κατ’ εξακολούθηση. Σχετικά με την υπόθαλψη η κατηγορία αναφέρεται στους άλλους τρεις ανήλικους, καθώς τα δύο Eλληνόπουλα είναι συγγενείς τους, πρώτου βαθμού.\nΟ προϊστάμενος της Εισαγγελίας Εφετών Θεσσαλονίκης κ. Θεόδωρος Στρογγύλης άσκησε την Πέμπτη 21 Ιουνίου ποινικές διώξεις για πέντε αστυνομικούς της Διεύθυνσης Ημαθίας, που είχαν αναλάβει την έρευνα στην υπόθεση του Άλεξ. Οι αστυνομικοί διώκονται για παράβαση καθήκοντος, γιατί δεν ενήργησαν όπως έπρεπε. Συγκεκριμένα καθυστέρησαν να εξετάσουν τους πέντε ανήλικους ως υπόπτους και όταν τους κάλεσαν τους εξέτασαν ως μάρτυρες με απλές καταθέσεις. Από την έρευνα του εφέτη δεν αποδείχθηκε κύκλωμα παιδεραστίας στη δολοφονία του 11χρονου μαθητή. Όλα αυτά τα είχε επισημάνει η εκπομπή από τις πρώτες μέρες των ερευνών της. Στον κ. Στρογγύλη είχαν καταθέσει και οι γονείς του άτυχου μαθητή αλλά και δημοσιογράφοι που υποστήριζαν την εκδοχή της παιδεραστίας, αλλά αυτή δεν εδραιώθηκε από τη δικαστική έρευνα.\nΟ εισαγγελέας Εφετών, κ. Ζαχαρίας Μουράτης στην πρόταση που κατέθεσε στις 22 Ιουνίου στο Συμβούλιο Εφετών, ζήτησε να παραπεμφθούν στο Μονομελές Δικαστήριο Ανηλίκων Βέροιας, οι πέντε ανήλικοι με την κατηγορία της ανθρωποκτονίας από πρόθεση με ενδεχόμενο δόλο σε βαθμό κακουργήματος και της περιύβρισης νεκρού. Στο ίδιο δικαστήριο προτείνει να παραπεμφθεί και ο άλλος ανήλικος αδελφός των δύο Ελληνόπουλων, με την κατηγορία της ψευδούς κατάθεσης κατ’ εξακολούθηση και της υπόθαλψης εγκληματία κατά συρροή, καθώς φέρεται ότι πληροφορήθηκε αμέσως το επεισόδιο με το θάνατο του Άλεξ και το απέκρυψε. Στο Τριμελές Πλημμελειοδικείο Βέροιας προτείνει να δικαστεί ο παππούς των δύο Ελληνόπουλων για τις κατηγορίες της ψευδορκίας κατ’ εξακολούθηση και της υπόθαλψης εγκληματία κατά συρροή, επειδή και αυτός φέρεται να γνώριζε τα περιστατικά, μία ημέρα μετά την εξαφάνιση του 11χρονου στο επεισόδιο με τα εγγόνια του. Παραπεμπτική είναι η πρόταση και για τους έξι γονείς των πέντε ανήλικων κατηγορούμενων. Ο εισαγγελέας ζήτησε να παραπεμφθούν στο Μονομελές Πλημμελειοδικείο Βέροιας για την κατηγορία της παραμέλησης εποπτείας ανηλίκων. Ο εισαγγελέας αναφέρει ακόμη πως ο Άλεξ σύμφωνα με την έρευνα που έγινε, παρασύρθηκε από τα νερά του ποταμού στη Μπαρμπούτα, κατέληξε στις εκβολές του Αλιάκμονα και από εκεί το πιθανότερο είναι να βρέθηκε στο Θερμαϊκό Κόλπο.\nΜετά από τέσσερις μήνες ακροαματικής διαδικασίας και αφού κατέθεσαν πάνω από εκατό μάρτυρες, ο εισαγγελέας της έδρας μίλησε για ενοχή των 5 ανηλίκων που «ενήργησαν από κοινού και με κοινό δόλο και προκάλεσαν επικίνδυνη σωματική βλάβη στον Άλεξ», όπως χαρακτηριστικά είπε. Δέχεται ότι τον χτύπησαν, τον μετέφεραν στο ακατοίκητο σπίτι και τον εγκατέλειψαν αβοήθητο, αλλά προτείνει τη μετατροπή της κατηγορίας της ανθρωποκτονίας σε επικίνδυνη σωματική βλάβη. Από κει και έπειτα κάνει λόγο για ενήλικες από το οικογενειακό περιβάλλον των Ελλήνων και ζητά να δοθούν τα πρακτικά στην Εισαγγελία της Βέροιας για να ερευνήσει την έκθεση. Δε δέχεται τις μαρτυρίες που ακούστηκαν και στη δίκη για τη μεταφορά του Άλεξ με το καρότσι στο ποτάμι Μπαρμπούτα.\nΠαρουσίασε την εικόνα και των πέντε, έτσι όπως την εμφάνισαν στο δικαστήριο οι ειδικοί ψυχολόγοι που εξέτασαν τα παιδιά.\nΑναφερόμενος στον καθένα ξεχωριστά είπε για το ένα Ελληνόπουλο, ότι ο ηθικός κώδικας που έχει, είναι ότι το κακό για αυτόν αντιμετωπίζεται με βία. Για τον αδελφό του είπε ότι πιστεύει πως η βία είναι συνηθισμένη κατάσταση. Για το παραμιλητό του τη μοιραία νύχτα, ανέφερε ότι το προκάλεσαν τα γεγονότα που έζησε με τον Άλεξ. Για τον Ρουμάνο είπε ότι η αξιοπιστία του επηρεάζεται σημαντικά από τα συμφέροντά του. Τον Αλβανό τον χαρακτήρισε αναξιόπιστο, ευάλωτο, με εξάρτηση από την υπόλοιπη παρέα. Για το Βορειοηπειρώτη είπε ότι είναι αξιόπιστος στις πληροφορίες και στις περιγραφές του.\nΑναφέρθηκε στην ψυχολόγο κα Αντωνοπούλου και στους δημοσιογράφους που μιλούσαν για παιδεραστία και υποστήριζαν ότι ο Άλεξ ζει. Δεν προσκόμισαν κανένα στοιχείο που να εδραιώνει τα όσα ισχυρίστηκαν, τόνισε και χαρακτήρισε αβάσιμα όλα αυτά.\nΈνοχους έκρινε το Δικαστήριο τους πέντε ανήλικους που κάθισαν στο εδώλιο του κατηγορουμένου για την πολύκροτη υπόθεση του μαθητή Άλεξ Μεσχισβίλι.\nΤο Μονομελές Δικαστήριο Ανηλίκων της Θεσσαλονίκης με την συμπλήρωση τριών χρόνων από το χαμό του 11χρονου και ύστερα από τις καταθέσεις περίπου 100 μαρτύρων, αποφάσισε ότι οι ανήλικοι είναι ένοχοι για το κακούργημα της μη σκοπούμενης σωματικής βλάβης και για περιύβριση νεκρού.\nΣτους ανήλικους επιβλήθηκαν αναμορφωτικά μέτρα.\nΓια τα δύο ελληνόπουλα το δικαστήριο αποφάσισε ποινή εγκλεισμού στο ίδρυμα αγωγής ανηλίκων Βόλου μέχρι την ενηλικίωσή τους. Επίσης θα παρακολουθούν εντατικό πρόγραμμα στο Κέντρο Ψυχικής Υγείας Βόλου.\nΓια τον Αλβανό και το Ρουμάνο αποφασίστηκε η ποινή της ανάθεσης της επιμέλειάς τους στην υπηρεσία ανηλίκων Βέροιας και για το Βορειοηπειρώτη στην αντίστοιχη της Αθήνας.\nΗ πρόταση του εισαγγελέα για τη διαβίβαση των πρακτικών της δίκης στην εισαγγελία της Βέροιας για εκ νέου έρευνα για την εμπλοκή ενηλίκων, δεν έγινε δεκτή.\nΓια τον έκτο κατηγορούμενο, τον μεγαλύτερο αδελφό των δύο Ελλήνων το δικαστήριο τον έκρινε ένοχο για ψευδή ανωμοτί κατάθεση και υπόθαλψη εγκληματία.\nH Himela σ' όποιον αρέσουμε... έγραψε: στις 10:45, 21-02-11:\nΥπόθεση Γιώργου Απέργη - Έγκλημα χωρίς τιμωρία\nΈνα νέο θρίλερ έφερε στο φως η Αγγελική Νικολούλη. Το θρίλερ του καλοκαιριού «παίχτηκε» στην πανέμορφη και φιλήσυχη Μήλο. Σε έναν ανοιχτό χώρο στην πλατεία της Πλάκας γινόταν ένα γλέντι για να τιμήσουν οι νησιώτες την Παναγία Κορφιάτισσα. Κόσμος πολύς. Νέοι με κέφι, τραγουδιστές και άφθονα ρακόμελα. Ανάμεσα στον κόσμο που διασκέδαζε μέχρι το πρωί και ο 27χρονος αθηναίος Γιώργος Απέργης, που είχε οργανώσει τους τελευταίους μήνες μια επιχείρηση στο νησί με extreme sports. Η δουλειά πήγαινε καλά και ο κοινωνικός και αισιόδοξος Γιώργος ήταν ευχαριστημένος. Όλα έγιναν ξαφνικά και όσα ακολούθησαν δείχνουν να έχουν βγει από ταινία με έντονο σασπένς. Η πλατεία της Πλάκας δείχνει σαν να «άνοιξε» και να «κατάπιε» το νεαρό χορευτή. Ο Γιώργος χάθηκε τα ξημερώματα της Τρίτης 8 Σεπτεμβρίου. Το «Τούνελ» ερεύνησε στη Μήλο την ιδιαίτερη αυτή υπόθεση. Κατά τη διάρκεια της εκπομπής έφθασαν σοβαρές μαρτυρίες απ' το νησί που φωτίζουν το σκοτάδι που "κατάπιε" το νεαρό επιχειρηματία.\nΣυμπληρώθηκαν τρεις μήνες απ’ τη μυστηριώδη εξαφάνιση του 27χρονου Αθηναίου επιχειρηματία Γιώργου Απέργη και οι Αρχές δείχνουν αδύναμες να χειριστούν τη σοβαρή αυτή υπόθεση. Νέες μαρτυρίες έφτασαν στην εκπομπή και «έδειξαν» για πολλοστή φορά την περιοχή της Πλάκας και συγκεκριμένες παρέες που διασκέδαζαν μεθυσμένες στην πλατεία που «κατάπιε» τον άτυχο νέο τη νύχτα που το νησί βρισκόταν στο μεγάλο πανηγύρι της Παναγίας της Κορφιάτισσας.\nΗ απάντηση στο θρίλερ που ταλαιπωρούσε το νησί, δόθηκε με τον πιο τραγικό τρόπο έξι μήνες μετά τη μυστηριώδη εξαφάνιση του Γιώργου Απέργη. Το πτώμα του 27χρονου Αθηναίου επιχειρηματία βρέθηκε τυχαία από ένα βοσκό, στη δύσβατη περιοχή Κάπαρη κοντά στο χωριό Τρυπητή. Όλα δείχνουν πως ήταν τοποθετημένο εκεί και πιθανότατα να τον μετέφεραν στο σημείο νεκρό.\nΜετά από 7 μήνες ο 27χρονος Γιώργος Απέργης «δείχνει» το δράστη της στυγερής δολοφονίας του, μετά τη διασκέδαση στο πανηγύρι της Μήλου…Το «Τούνελ» έφερε στο φως τα αποτελέσματα της έρευνας που έγινε στο σκελετό του άτυχου νέου. Το χτύπημα στο κεφάλι ήταν προθανάτιο και ο ιατροδικαστής Νίκος Καρακούκης μιλάει ανοιχτά για έγκλημα. Στα χέρια του άτυχου Γιώργου βρέθηκαν ίχνη άμυνας που ανοίγουν το δρόμο για να εξιχνιαστεί η στυγερή δολοφονία του. Ένας χρόνος πέρασε και ακόμα οι Αρχές να εδραιώσουν όσα η εκπομπή αποκάλυψε για τη νύχτα της δολοφονίας του άτυχου νέου.\nH Himela σ' όποιον αρέσουμε... έγραψε: στις 12:55, 21-02-11:\nΥπόθεση Νίκη Λάσκα\nΗ Ανδρονίκη Λάσκα, χάθηκε στην Πάτρα, στις 6 προς 7 Φεβρουαρίου 2006. Η Νίκη ήταν φοιτήτρια του τμήματος Αρχιτεκτονικής του Πανεπιστημίου Πατρών. Όταν χάθηκε φορούσε γυαλιά με κόκκινο σκελετό και είχε μακριά καστανά μαλλιά.\nΗ Αγγελική Νικολούλη εξέτασε εξονυχυστικά και αυτήν την υπόθεση. Ο τελευταίος άνθρωπος που φέρεται να την είδε ήταν ο φίλος της. Η εκπομπή μίλησε με συγγενείς και φίλους της Νίκης αλλά κανείς δε γνώριζε τίποτα για το πού μπορεί να βρίσκεται. Για ακόμα μια φορά η Αγγελική κράτησε αναμμένο το φως αυτής της αναζήτησης πιέζοντας τις αρχές για μια απάντηση. Τελικά την Παρασκευή 1η Φεβρουαρίου 2008 η Εισαγγελία της Πάτρας άσκησε ποινική δίωξη για ανθρωποκτονία από πρόθεση κατά αγνώστων. Ο ανακριτής καλείται τώρα στα πλαίσια της τακτικής ανάκρισης να βρει ποιος είναι ο δράστης για να αποδοθεί δικαιοσύνη. Έπρεπε να συμπληρωθούν δύο χρόνια από τη μυστηριώδη εξαφάνιση της όμορφης Νίκης, να γίνει βαθιά και αποκαλυπτική έρευνα από το "Τούνελ", για να ανάψουν τα πρώτα μεγάλα φώτα στο σκοτάδι που κατάπιε τη νεαρή γυναίκα. Οι παραλείψεις που εντοπίστηκαν κατά την προανάκριση από την Ασφάλεια Πατρών ήταν πολλές και τα ερωτήματα καυτά. Έπρεπε να έρθει μια εκπομπή αναζήτησης και έρευνας για να ενδιαφερθεί η αστυνομική αρχή ; Γιατί άφησαν να περάσει ένας χρόνος για να ληφθούν σημαντικές καταθέσεις στη σοβαρή αυτή υπόθεση ; Γιατί δεν ερευνήθηκαν άμεσα οι χώροι που κινήθηκε τις τελευταίες ώρες πριν το χαμό της η φοιτήτρια; Η Νίκη Λάσκα αγνοείται μετά τα μεσάνυχτα της Δευτέρας 6 Φεβρουαρίου του 2006 από το σπίτι της στην οδό Ιεροθέου Αρχιεπισκόπου 8 – 12 στην Πάτρα. Το "Τούνελ" αποκάλυψε άγνωστες συνομιλίες με πρόσωπο – "κλειδί" στην υπόθεση, που ήταν φίλος της. Η εξονυχιστική έρευνα της εκπομπής όλο αυτό τον καιρό απέδειξε ότι η Νίκη δεν παγιδεύτηκε στο Διαδίκτυο. Δεν έφυγε με τη θέλησή της μ’ ένα κόκκινο αυτοκίνητο όπως επέμεναν κάποιοι από την αρχή. Οι μαρτυρίες στο "Τούνελ" που έγιναν πλέον καταθέσεις στη δικαστική αρχή, έδειξαν ότι η κοπέλα λίγο πριν χαθεί ήταν θύμα κακοποίησης ψυχικής και σωματικής από συγκεκριμένο άτομο.\nH Himela σ' όποιον αρέσουμε... έγραψε: στις 13:09, 21-02-11:\nΥπόθεση Έφης Φατούρου\nΌλα ξεκίνησαν το καλοκαίρι του 2006, όταν η Έφη Φατούρου είχε εξαφανιστεί από το σπίτι της στην Πρέβεζα φεύγοντας με το φίλο της. Στις 6 Αυγούστου η νεαρή με ένα μήνυμα που απέστειλε από το κινητό της τηλέφωνο στη μητέρα της διαβεβαίωνε ότι είναι καλά. Ήταν το τελευταίο σημάδι ζωής της Έφης. Η μητέρα της πήγε στην εκπομπή και έψαχνε την Έφη. Ο φίλος της αποφάσισε τελικά να βγει στην εκπομπή σε βίντεο, και προθυμοποιήθηκε μάλιστα να δείξει στο δημοσιογράφο της εκπομπής το σημείο στο οποίο, σύμφωνα με τα λεγόμενά του, ο ίδιος κι η Έφη κατασκήνωσαν, κι εκείνη έφυγε με το μηχανάκι να πάει να πάρει μπίρες και τσιγάρα και δε γύρισε ποτέ. Μάλιστα εμφανίστηκε και θιγμένος ( !!!!! ) που η Έφη τον παράτησε έτσι. Στο βίντεο μιλάει (πλάτη) με πολύ μάγκικο ύφος σχετικά με το τι συνέβη στην κοπέλα.\nΜετά από έρευνες της Αγγελικής, ο φίλος της μαζί με 3 ακόμα φίλους βρέθηκε σε μια καφετέρια στο Αγρίνιο και συνομίλησε με έντονο τρόπο με το δημοσιογράφο της εκπομπής. Οι πληροφορίες της Αγγελικής ήταν οτι αυτός κι η παρέα του ήταν ο φόβος κι ο τρόμος του Αγρινίου και τους φοβόντουσαν ακόμα κι οι αστυνομικοί!\nΠαρασκευή 23 Νοέμβρη 2007 και η 25χρονη Έφη Φατούρου από την Πρέβεζα "έδειξε" την παρέα που την έστειλε στον θάνατο. Το πτώμα της άτυχης κοπέλας βρέθηκε φαγωμένο από τα άγρια ζώα στον οικισμό Λιαγκαίικα κοντά στο σημείο που είχε εντοπιστεί πριν από ένα μήνα η μηχανή της. Δεν την βρήκαν οι ομάδες των ειδικών ερευνητών που "όργωναν" όλους αυτούς τους μήνες την περιοχή αλλά ένας βοσκός! Ο φίλος της που είχε παγιδευτεί με τη μαρτυρία του στο "Τούνελ", ο αδελφός του, η φίλη του και ένα ακόμα άτομο της παρέας, προφυλακίστηκαν κατηγορούμενοι για δολοφονία και όχι για τα άλλα αδικήματα που διέπραξαν, με αποτέλεσμα να αθωωθούν. Ο φίλος της είχε πει στους αστυνομικούς τα όσα συνέβησαν σ΄εκείνη την ερημική περιοχή. Κατηγόρησε τον αδελφό του ότι κακοποίησε σεξουαλικά την άτυχη κοπέλα υπό την επήρεια ουσιών. Στη συνέχεια και ενώ βρισκόταν σε κώμα - κάποιοι λένε ότι πέθανε - πέταξαν το πτώμα της σε δύσβατο σημείο της περιοχής και έπαιξαν το θέατρο τους. Ο φίλος της ισχυρίστηκε ότι για μεγάλο χρονικό διάστημα κρυβόταν με την Έφη γιατί φοβούνταν τον αδελφό του που απειλούσε να τους σκοτώσει. Κορόιδεψαν τις Αρχές, την κοινωνία αλλά όχι και το "Τούνελ". Η μεθοδική και πιεστική έρευνα της εκπομπής, άνοιξε το δρόμο για να βρεθεί η άκρη. Παρουσιάστηκαν στο "Τούνελ" άγνωστες λεπτομέρειες από παρασκήνια και συνομιλίες με την παρέα των σκληρών. Την Παρασκευή 16 Νοέμβρη η εκπομπή είχε μπει στη φωλιά του "λύκου" για να εντοπίσει την αλήθεια στη μυστηριώση εξαφάνιση της Έφης. Ερεύνησε την παρέα της στο Αγρίνιο και εντόπισε τον αδελφό του φίλου της και άλλο ένα άτομο που τρομοκρατούσαν με απειλές και ξυλοδαρμούς βασικούς μάρτυρες, νέους, αδύναμους από τα ναρκωτικά. Το "Τούνελ" έσπασε τη σιωπή και αποκάλυψε όλα όσα συνέβαιναν στο Αγρίνιο, σε βάρος της αλήθειας για την άτυχη Έφη. Μία εκπομπή που σόκαρε και άνοιξε το δρόμο για τις εξελίξεις. Μόνο που οι αρχές έκαναν τραγικά λάθη με το κατηγορητήριο όπως επισημαίνουν νομικοί, γι αυτό και δεν υπήρξε τιμωρία.\nH Himela σ' όποιον αρέσουμε... έγραψε: στις 13:20, 21-02-11:\nΥπόθεση Ζήση Σιώζου\nΜία απίστευτη εγκληματική ιστορία, ασυνήθιστη για τα ελληνικά δεδομένα, συγκλονίζει τα Γρεβενά. Μία γυναίκα 52 ετών σκότωσε, μαζί με τα παιδιά της, το σύζυγό της, Ζήση Σιώζο, και κοιμήθηκαν δίπλα στο σκοτωμένο πατέρα σα να μη συμβαίνει τίποτα. Στη συνέχεια έκρυψαν για τρεις μέρες το πτώμα και έπειτα, αφού το έθαψαν, τον δήλωσαν αγνοούμενο. Η δολοφονία αποκαλύφθηκε στις 16 Ιουλίου, ακριβώς ένα χρόνο μετά από την ημερομηνία που η 52χρονη είχε δηλώσει την εξαφάνιση του άνδρα στην Αστυνομία. Για τη διαλεύκανση της υπόθεσης έβαλε το χεράκι της η Αγγελική Νικολούλη από την εκπομπή «Φως στο τούνελ».\nΗ ιστορία του ζευγαριού, θλιβερή, μονότονη, με γεύση από ξενιτιά. Ζούσαν μόνιμα στη Γερμανία και είχαν έρθει για διακοπές στην ιδιαίτερη πατρίδα του συζύγου, το Δοτσικό Γρεβενών. Στις 14 Ιουλίου του 2008, το ζευγάρι είχε έντονη λογομαχία σχετικά με τα παιδιά, μία 20χρονη κόρη και έναν 18χρονο γιο. Ξαφνικά, ο άνδρας σήκωσε ένα τσεκούρι και τους απείλησε. Η γυναίκα του πρόλαβε και με ένα ξύλο τον χτύπησε στο κεφάλι, με αποτέλεσμα να τον τραυματίσει θανάσιμα.\nΤην επόμενη μέρα, η 52χρονη και τα παιδιά της μετέφεραν το πτώμα του άνδρα σε ιδιωτική αποθήκη κοντινού χωριού από το οποίο κατάγεται η σύζυγος. Μετά από τρεις μέρες, η γυναίκα με τα παιδιά μετέφεραν για δεύτερη φορά το πτώμα στην παραποτάμια περιοχή Δήμητρα, όπου και το έθαψαν, με επαγγελματική ψυχραιμία. Στη συνέχεια, η 52χρονη μετέβη στο Αστυνομικό Τμήμα Γρεβενών και δήλωσε την εξαφάνιση του συζύγου. Μάλιστα, είπε ότι ο άνδρας της εξαφανίστηκε στις 16 του μηνός και όταν οι αστυνομικοί τη ρώτησαν γιατί καθυστέρησε να δηλώσει την εξαφάνιση, τους απάντησε ότι και το προηγούμενο καλοκαίρι ο άνδρας της είχε φύγει απροειδοποίητα από το σπίτι και έτσι δεν είχε ανησυχήσει.\nΛίγες μέρες αργότερα, η γυναίκα και τα παιδιά γύρισαν στη Γερμανία. Πριν λίγες μέρες όμως επέστρεψαν στην Ελλάδα για καλοκαιρινές διακοπές. Εν τω μεταξύ, στο διάστημα που είχε μεσολαβήσει, η γυναίκα είχε παραχωρήσει αρκετές συνεντεύξεις και είχε εμφανιστεί μάλιστα και στην εκπομπή της Αγγελικής Νικολούλη «Φως στο τούνελ», όπου έκανε έκκληση για να βρεθούν τα ίχνη του συζύγου της.\nΟι αντιφάσεις όμως, στις οποίες υπέπεσαν σύζυγος και παιδιά, προβλημάτισαν ιδιαίτερα τη γνωστή δημοσιογράφο, η οποία συνεργάστηκε με την Ασφάλεια των Γρεβενών και βοήθησε στην εξιχνίαση της υπόθεσης.\nΌταν την περασμένη Παρασκευή η οικογένεια επέστρεψε στην Ελλάδα, οι αστυνομικοί τους κάλεσαν στο Τμήμα. Εκεί, η μάνα και ο γιος ομολόγησαν το έγκλημα και μάλιστα υπέδειξαν στους αστυνομικούς το σημείο που είχαν θάψει το πτώμα.\nΟ γενικός διευθυντής της Ασφάλειας Γρεβενών, Βάιος Χονδρός σημειώνει οτι αυτό που κίνησε τις υποψίες ήταν το γεγονός ότι λίγες μέρες μετά την εξαφάνιση του Ζήση Σιώζου, η οικογένειά του έφυγε από την Ελλάδα και επέστρεψε στη Γερμανία.\nΑπό την πρώτη στιγμή η Αγγελική Νικολούλη κατάλαβε ότι πρόκειται για μία πολύ περίεργη υπόθεση. Βάση στις υποψίες της έδωσαν οι αντιφάσεις της μητέρας και των παιδιών. Η γνωστή δημοσιογράφος χαρακτηρίζει ως μία πολύ ψυχρή γυναίκα τη δράστη και αναφέρει ότι την ενόχλησε η κυνικότητα με την οποία αντιμετώπισε την κατάσταση και ο τρόπος που χρησιμοποίησε τα δύο της παιδιά.\nΗ δικογραφία, που σχηματίστηκε από το Τμήμα Ασφάλειας Γρεβενών, κατατέθηκε στον εισαγγελέα Πλημμελειοδικών, προκειμένου να εκδοθούν τα σχετικά εντάλματα σύλληψης. Εναντίον της συζύγου αποδόθηκαν κατηγορίες για φόνο εκ προθέσεως και εναντίον των δύο παιδιών για απλή συνέργεια σε φόνο.\nΤελευταία επεξεργασία από το χρήστη Himela : 22-02-11 στις 09:55. Αιτία: Προσθήκη video\nH rosa azul έγραψε: στις 20:02, 21-02-11:\nΔεν εχω να γραψω κατι παραπανω απο αυτα που εχει γραψει η Συλβια....Παρακολουθω και εγω την εκπομπη της κας Νικολουλη και ξερω τη μεγαλη προσφορα της στη διερευνυση εξαφανησεων και στυγερων εγκληματων...Αυτο που θα ηθελα εδω να γραψω ειναι απλως συγχαρητηρια στη Συλβια για την προσπαθεια της και την ολοκληρωμενη παρουσιαση του θεματος της.\nH Himela σ' όποιον αρέσουμε... έγραψε: στις 09:53, 22-02-11:\nΥπόθεση Κικής Κούσογλου\nΜια ιστορία που συγκλόνισε τη Βέροια κι όλη την Ελλάδα. Η γλυκειά Κική, 20 ετών, εξαφανίστηκε στις 11 Απριλίου 2005 μετά από συνάντηση που είχε με το φίλο της Δάνη Μουρατίδη. Η Αγγελική Νικολούλη έβγαλε στον αέρα την εκπομπή στην οποία οι γονείς της κι όλη η Βέροια αναζητούσαν την Κική τους. Στην αρχή ο Δάνος δεν ήθελε να εμφανιστεί στην εκπομπή κι έλεγε οτι η Κική είχε φύγει στο εξωτερικό με κάποιον άλλο φίλο που είχε βρει. Όταν πιέστηκε όμως από τις καταστάσεις δέχτηκε να εμφανιστεί στην εκπομπή. Η ίδια η Αγγελική πήγε στη Βέροια και, ακολουθώντας τον μπροστά στην κάμερα, έζησε λεπτό προς λεπτό τη δική του εκδοχή για την τελευταία του συνάντηση με την κοπέλα. Σύμφωνα λοιπόν με τα λεγόμενά του είχαν συναντηθεί εκείνο το βράδυ, είχαν πάει σπίτι του και μετά εκείνος την πήγε στο σπίτι της με το αμάξι του. Μπήκαν μαζί με την Αγγελική στο δωμάτιό του κι έκανε αναπαράσταση με το πού κάθονταν κι έδειχνε φωτογραφίες τους.\nΜετά από αυτήν την εκπομπή, σε αιφνιδιαστικό τηλεφώνημα που δέχτηκε από την Αγγελική ήταν πολύ αγενής μαζί της και της ζήτησε να τον παρατήσει ήσυχο. Η Αγγελική, έχοντας υλικό στα χέρια της που δεν είχε βγει στον αέρα, το παρέδωσε στην αστυνομία. Το υλικό αυτό ήταν τα αμοντάριστα πλάνα του Δάνου σε στιγμές που πίστευε οτι η κάμερα δεν έβγαζε, καθώς και λίγο πριν τη συνέντευξη, όπου ίδρωνε περιέργως πολύ κι ήταν νευρικός όσο κι αν προσπαθούσε να το παίξει άνετος.\nΑυτό κίνησε τις υποψίες στην αστυνομία και τον ανέκρινε ώσπου ομολόγησε οτι στραγγάλισε την κοπέλα στο σπίτι του όταν αυτή του είπε να χωρίσουν εξαιτίας της αβάσταχτης ζήλειας του και μετέφερε κάπου το πτώμα της με τον ξάδελφό του, σημείο το οποίο υπέδειξε στους αστυνομικούς. Μετά βρέθηκε το ημερολόγιο της Κικής στο οποίο παρουσίαζε ένα Δάνο νευρικό και βίαιο. Βρέθηκε επίσης η μαρτυρία μιας κοπέλας με την οποία είχε σχέση ο Δάνος πιο παλιά οτι ο Δάνος βιαιοπράγησε εναντίον της όταν του είπε να χωρίσουν.\nΚατά τη μεταφορά του στο δικαστήριο για τη δίκη οι συγγενείς της κοπέλας κόντεψαν να λιντζάρουν το Δάνο.\nΟ Δάνος Μουρατίδης καταδικάστηκε σε ισόβια ενώ ο εξάδελφός του που τον βοήθησε στην ταφή του πτώματος, σε φυλάκιση τεσσάρων χρόνων.\nΗ εκπομπή συγκέντρωσε υλικό που έδειχνε την ενοχή και το θέατρο του νεαρού δράστη που ισχυριζόταν ότι η φίλη του τον εγκατέλειψε για μια καλύτερη ζωή. Αυτό μαζί με άγνωστα έγγραφα που θεωρούνται ντοκουμέντα, είδαν το φως της δημοσιότητας. Ένα ακραίο ερωτικό γράμμα του δράστη μέσα από τις φυλακές, λίγες μέρες μετά την αποκάλυψη, που απευθυνόταν σε μία ανήλικη, προκάλεσε αίσθηση και έδειξε το προφίλ του άντρα που δήλωνε ερωτευμένος μέχρι θανάτου με το θύμα του.\nΣοκ προκάλεσε η προφητεία της άτυχης Κικής Κούσογλου που λίγο πριν δολοφονηθεί στο κρεβάτι που κοιμόταν με τον Δάνο που αγαπούσε, σημείωσε στο προσωπικό της ημερολόγιο το τραγικό της τέλος...\nO DriveIn έγραψε: στις 10:13, 22-02-11:\nΦοβερή η Νικολούλη. Εκεί που το κράτος και η αστυνομία παραπαίει, η Αγγελική βρίσκει τα πάντα!\nΤελευταία επεξεργασία από το χρήστη DriveIn : 22-02-11 στις 18:22.\nH Himela σ' όποιον αρέσουμε... έγραψε: στις 10:16, 22-02-11:\nΥπόθεση Βαλμπόνα Πέπα και Ρόζα Μάσια\nΟι δυο κοπέλες (29 και 20 ετών αντίστοιχα) είχαν πάει μαζί για διακοπές για πενθήμερες διακοπές στη Λέσβο, στις 30 Ιουλίου 2002, και διέμεναν με τον Στυλιανό Φτεριανό του Ελευθερίου 56 ετών, που κατάγεται από τον Πολυχνίτο Λέσβου και διαμένει στην Αθήνα. Επειδή όμως οι δυο αλλοδαπές σταμάτησαν να δίνουν σημεία ζωής η αδελφή της Πέπα, Σιλβάνα, στις 16 Αυγούστου κατήγγειλε στο αστυνομικό τμήμα Παγκρατίου την εξαφάνισή της.\nΛίγες μέρες αργότερα στις 30 Αυγούστου, η ίδια γυναίκα πήγε στη Μυτιλήνη και κατέθεσε στο τμήμα ασφαλείας σχετικά με την εξαφάνιση, προκειμένου να αρχίσουν έρευνες.\nΣτις έρευνες συμμετείχε και ο Φτεριανός ο οποίος μάλιστα, εμφανίστηκε λίγο καιρό αργότερα στο Φως στο Τούνελ που ασχολήθηκε με την εξαφάνιση.\nΔεν προέκυψαν στοιχεία όμως από τις αναζητήσεις γι'αυτό ο εισαγγελέας Μυτιλήνης ζήτησε από την ασφάλεια Αττικής περαιτέρω έρευνα για την τύχη των δυο γυναικών.\nΣτο πλαίσιο της έρευνας προέκυψε οτι ο 56χρονος είχε ερωτικές σχέσεις με την Πέπα η οποία όπως και η Βραζιλιάνα ήταν ιερόδουλη και μάλιστα τις πήγαινε στα ερωτικά ραντεβού ο ίδιος ο Φτεριανός.\nΜετά από πολύωρη εξέταση ο 56χρονος ομολόγησε ότι αυτός σκότωσε τις δυο γυναίκες με τον εξής τρόπο. Κατά τη διάρκεια των διακοπών είπε στην 29χρονη Αλβανή ότι είχε ξεκινήσει τη διαδικασία έκδοσης διαζυγίου με τη σύζυγό του, προκειμένου να την παντρευτεί. Εκείνη όμως τον επέπληξε για την ενέργειά του αυτή και τον πρόσβαλε γι'αυτό τη στιγμή που βρίσκονταν στο δωμάτιό τους της επιτέθηκε με το γρύλο του αυτοκινήτου που είχε πάρει μαζί του και την τραυμάτισε θανάσιμα στο λαιμό.\nΗ Βραζιλιάνα προσπάθησε να τον εμποδίσει γι'αυτό τη σκότωσε και αυτή με τον ίδιο τρόπο. Στη συνέχεια έβαλε τα πτώματα σε σακούλες σκουπιδιών, τα μετέφερε σε απόκρυμνη περιοχή στην Πλάκα Πολυχνίτου, τους έδεσε από μια πέτρα και τα πέταξε στη θάλασσα.\nΟ δράστης μεταφέρθηκε στη Μυτιλήνη όπου έγινε αναπαράσταση του εγκλήματος, αλλά μέχρι στιγμής δεν έχουν βρεθεί τα πτώματα, παρ' όλα αυτά ο Φτεριανός καταδικάστηκε σε ισόβια κάθειρξη.\nH Rainbow Blues ... έγραψε: στις 13:27, 22-02-11:\nΠρόσφατα είχα μείνει με το στόμα ανοιχτό σ αυτή την εκπομπή....\nΤό τούνελ βρήκε το πτώμα ένος αγνοούμενου στο σπίτι του... στο οποίο η αστυνομία δεν είχε πάει ποτέ...\nΣτο βίντεο κάπου κοντά στο 5:15 ακούγεται η αδερφή του να το λέει...\nΠροειδοποιώ πως το βίντεο είναι πολύ σοκαριστικό.... Υπάρχουν πλάνα από το άψυχο σώμα καλυμένα μεν αλλά...\nΚαμιά φορά βάζω τον εαυτό μου στη θέση αυτής της κοπέλας που έχασε τον αδερφό της και αναρωτιέμαι εγώ τί θα έκανα αν η αστυνομία αντιμετώπιζαν με τέτοιο τρόπο την εξαφάνιση του.... Μπουρλώτο θα τους έβαζα!!!\nH Himela σ' όποιον αρέσουμε... έγραψε: στις 16:11, 04-03-11:\nΥπόθεση Κώστα Γιαννακούλη\nΟ Κώστας, 34 ετών, εξαφανίστηκε από τη Λούτσα που έμενε μετά από το χωρισμό του με την επί 4 έτη σύντροφό του. Τα ίχνη του χάνονται στις 6 Δεκεμβρίου του 2010. Οι συγγενείς του δεν έχουν ιδέα οτι έχει εξαφανιστεί καθώς η σύντροφός του σε επικοινωνία μαζί τους δεν τους αναφέρει οτι έχουν χωρίσει από τις 25 Νοεμβρίου ούτε κι οτι μένει μόνος σε κάποιο σπίτι που έχει νοικιάσει. Στις 17 Δεκεμβρίου τελικά η φίλη του ανακοινώνει στους γονείς του οτι έχουν χωρίσει κι οτι ο Κώστας έχει εξαφανιστεί και το αμάξι του βρίσκεται αφημμένο σε κεντρικό δρόμο της Λούτσας. Το αυτοκίνητο βρίσκεται από τους συγγενείς, το ξεκλειδώνουν οι ίδιοι και το αφήνουν στο ίδιο σημείο χωρίς να πειράξουν κάτι. Η αστυνομία δεν μπαίνει καν στον κόπο να κάνει έρευνα στο αμάξι ούτε και να ψάξει τον Κώστα παρ΄ όλο που η αδελφή του τους παρακαλάει κάθε μέρα να ερευνήσουν. Μετά από λίγες μέρες η φίλη του Κώστα τους ενημερώνει οτι το αμάξι έχει μετακινηθεί. Πράγματι το αμάξι βρίσκεται στην ίδια θέση, αλλά κάποια εκατοστά πιο κάτω. Μάρτυρας οδηγός υποστηρίζει οτι είχε δει μία ή δύο εμδομάδες πριν τα Χριστούγεννα κάποιον (μάλλον αλλοδαπό) να προσπαθεί να παρκάρει το αμάξι. Μια μάρτυρας που διατηρεί φούρνο απέναντι λέει οτι το αμάξι κινούνταν συνεχώς πάνω κάτω, στον ίδιο δρόμο.\nΜετά από μια πρώτη εκπομπή κι ενώ κανείς δεν γνωρίζει τίποτα, η δημοσιογράφος της εκπομπής πάει μαζί με την αδελφή του Κώστα και τους τεχνικούς για μια ακόμα έρευνα στο σπίτι του αγνοούμενου. Η αστυνομία, αν και έχει ήδη περάσει ένας μήνας, δεν έχει περάσει ούτε από το σπίτι, ούτε από το αμάξι! Βλέπουν πρώτα το σπίτι, όλα φαίνονται φυσιολογικά εκτός από το τσαντάκι του που είναι άδειο από χρήματα και πιστωτικές κάρτες. Η δημοσιογράφος με την αδελφή του ψάχνουν έξω από το σπίτι και βρίσκουν μια πορτούλα που οδηγεί σε ένα υπόγειο. Η πόρτα αυτή ήταν κλειδωμένη όταν η οικογένεια είχε ψάξει λίγες μέρες πριν, όμως την ώρα που πάνε εκεί η δημοσιογράφος με την αδελφή του Κώστα η πόρτα είναι ξεκλείδωτη! Ο κάμεραμαν τη σπρώχνει και "γράφει" με την κάμερα ένα αποτρόπαιο θέαμα... Το άψυχο κορμί του Κώστα βρίσκεται πεταμένο στην αποθήκη σε προχωρημένη σήψη. Ο αγνοούμενος νεκρός κοντά ένα μήνα σε ένα παλιό σιδερένιο κρεβάτι, σε εμβρυακή στάση και δίπλα του ένα βαρέλι- αυτοσχέδιο μαγκάλι. Η αδελφή του σοκάρεται, ενημερώνει τον διοικητή της αστυνομίας (που δεν έχει ιδέα πού είναι το σπίτι εφόσον δεν έχει στείλει κανέναν να ελέγξει το χώρο και ο οποίος διοικητής ρωτάει τη σοκαρισμένη αδελφή του Κώστα...αν έχει καλέσει τα κανάλια) και τελικά έρχεται ο ιατροδικαστής που λέει οτι ο θάνατος προέρχεται από ασφιξία.\nΕρωτήματα μένουν αναπάντητα. Ποιος ερεύνησε και μετακίνησε το αυτοκίνητο του εργολάβου που βρέθηκε εγκαταλειμμένο στην περιοχή της Λούτσας; Γιατί η σύντροφός του με την οποία είχε πρόσφατα χωρίσει, δεν συμμετείχε ενεργά στις έρευνες και δεν ειδοποίησε άμεσα την οικογένεια για την εξαφάνισή του; Το σκηνικό του θανάτου είναι πραγματικό ή κάποιος το έστησε;\nΝΤΡΟΠΗ ΣΤΗΝ ΑΣΤΥΝΟΜΙΑ που δεν έκανε ούτε μία έρευνα για αυτήν την εξαφάνιση συνανθρώπου μας και ανάγκασε μια εκπομπή να βρει την απάντηση...\nH Himela σ' όποιον αρέσουμε... έγραψε: στις 12:01, 15-03-11:\nΚΑΤΑΔΙΚΗ ΓΙΑ ΤΗΝ ΥΠΟΘΕΣΗ ΑΛΕΞ ΜΕΧΙΣΒΙΛΙ\nΣε ποινή φυλάκισης τεσσάρων ετών και έξι μηνών που είναι εξαγοράσιμη, καταδικάσθηκε από το Τριμελές Πλημμελειοδικείο Θεσσαλονίκης ο παππούς των δύο ελληνόπουλων που εμπλέκονταν στην υπόθεση της εξαφάνισης και θανάτου του μικρού Αλεξ. Υπόθεση που αποκάλυψε η έρευνα της εκπομπής «Φως στο Τούνελ» και η Αγγελική Νικολούλη που ήταν και μάρτυρας στην πολύκροτη αυτή ιστορία.\nΟ ηλικιωμένος άνδρας κρίθηκε ένοχος για τις πράξεις της ψευδορκίας και της υπόθαλψης εγκληματία καθώς, σύμφωνα με το κατηγορητήριο, γνώριζε για την εμπλοκή των εγγονών του στην υπόθεση του Αλεξ. Η κατηγορία βέβαια της υπόθαλψης -λόγω της συγγενικής σχέσης με τα ελληνόπουλα- αφορά στους άλλους τρεις κατηγορούμενους, δηλαδή στον Ρουμάνο, τον Αλβανό και τον Βορειοηπειρώτη.\nΤο δικαστήριο δεν αναγνώρισε κανένα ελαφρυντικό στον κατηγορούμενο και δεν δέχθηκε να αναστείλει την ποινή, την οποία όμως μετέτρεψε προς 10 ευρώ ημερησίως. Ωστόσο, έδωσε ανασταλτικό αποτέλεσμα στην έφεση.\nΝωρίτερα, ο κατηγορούμενος κατά την απολογία του ισχυρίσθηκε ότι δεν γνώριζε το παραμικρό υποστηρίζοντας ότι, όπως του είπε η σύζυγός του, τα εγγόνια του δεν είχαν βγει το μοιραίο βράδυ από το σπίτι, γεγονός που διαψεύστηκε από άλλες μαρτυρίες.\nΣτο δικαστήριο κατάθεσε επίσης η μητέρα του άτυχου Αλεξ Νατέλα Ιτσουαίτζε, η οποία συγκινημένη υπογράμμισε το τραγικό γεγονός ότι όλα αυτά τα χρόνια δεν έχει αποκαλυφθεί που βρίσκεται το σώμα του παιδιού της ενώ εξέφρασε την αγανάκτησή της για την ταλαιπωρία που υφίσταται.\nΑξίζει να σημειωθεί ότι το Φεβρουάριο του 2009, το Μονομελές Δικαστηρίων Ανηλίκων Θεσσαλονίκης είχε κρίνει ένοχους τους πέντε ανήλικους κατηγορούμενους για την υπόθεση Αλεξ, για τις κατηγορίες της μη σκοπούμενης θανατηφόρας βλάβης και της περιύβρισης νεκρού επιβάλλοντάς τους αναμορφωτικά και θεραπευτικά μέτρα μέχρι την ενηλικίωσή τους.\nΓια την ίδια υπόθεση, την ερχόμενη Δευτέρα 21 Μαρτίου, στο εδώλιο του Μονομελούς Πλημμελειοδικείου Θεσσαλονίκης, θα καθίσουν οι γονείς και οι κηδεμόνες των παιδιών για το αδίκημα της παραμέλησης εποπτείας ανηλίκου.\nH Himela σ' όποιον αρέσουμε... έγραψε: στις 12:07, 15-03-11:\nΥΠΟΘΕΣΗ ΝΙΚΟΥ ΚΑΝΔΥΛΑΚΗ\nΔιεκδικούσε δικαστικά τα χρήματα που του χρωστούσε μια εταιρία με την οποία συνεργαζόταν στο παρελθόν. Την ημέρα που η υπόθεσή του θα εκδικαζόταν, χάθηκε μυστηριωδώς στο χώρο των δικαστηρίων της Ευελπίδων. Είναι ο Νίκος Κανδυλάκης 47 χρόνων χειριστής γερανού εταιρίας δομικών υλικών απ’ το Κορωπί. Αδιάψευστος μάρτυρας των τελευταίων κινήσεών του, η κάμερα στο υπόγειο παρκινγκ των δικαστηρίων. Τον κατέγραψε στις 9:30 το πρωί της περασμένης Τετάρτης να βγαίνει απ’ το αυτοκίνητό του και να κατευθύνεται στο ασανσέρ. Τι συνέβη στη πορεία;\nΤα δικαστήρια της Ευελπίδων έκρυβαν τελικά την απάντηση στη μυστηριώδη εξαφάνιση του Νίκου Κανδυλάκη 47 χρόνων. Την περασμένη Τρίτη το πρωί συνεργείο της εκπομπής πήγε στο πάρκινγκ που άφησε το αυτοκίνητό του και ακολούθησε τη διαδρομή του μέχρι το κτίριο 9 όπου θα διεξαγόταν η δίκη για οικονομική εκκρεμότητα που είχε με εταιρία που συνεργαζόταν στο παρελθόν. Μια καινούρια μαρτυρία που έφτασε στην εκπομπή, έδειχνε ότι ο άτυχος Νίκος Κανδυλάκης το πρωινό εκείνο πήγε στο συγκεκριμένο κτίριο σε άσχημη ψυχολογική κατάσταση και με εμφανή τα προβλήματα υγείας που του είχαν στερήσει τη μνήμη. Μετά απ’ αυτή την πληροφορία η έρευνα της εκπομπής εστιάστηκε στο χώρο αυτό. Οι αστυνομικοί- φρουροί απαγόρευσαν την είσοδο της κάμερας στο κτίριο 9, που έκρυβε το μυστικό της εξαφάνισης…Λίγα λεπτά μετά κατάφεραν να ανοίξουν την πόρτα της τουαλέτας του κτιρίου που για επτά μέρες ήταν κλειστή, σαν κάτι να την εμπόδιζε στο εσωτερικό της. Το θέαμα ήταν σοκαριστικό…\nΑν οι φρουροί επέτρεπαν την είσοδο της κάμερας του «Τούνελ» στο κτίριο 9, η εκπομπή θα έβρισκε για μια ακόμη φορά έναν άνθρωπο νεκρό, κάτι που δεν μπορούσαν να κάνουν οι Αρχές…Θορυβημένοι απ’ την επίμονη έρευνα της εκπομπής για τη μυστηριώδη εξαφάνιση στο χώρο τους, σκέφτηκαν οι ιθύνοντες των δικαστηρίων να ψάξουν στις τουαλέτες του κτιρίου…Οι καθαρίστριες όλες αυτές τις μέρες, από την Τετάρτη 2 Μαρτίου, δεν μπορούσαν να τις ανοίξουν. Κανείς δεν αναρωτήθηκε τι ήταν αυτό στον εσωτερικό χώρο της τουαλέτας που εμπόδιζε την πόρτα να ανοίξει. Ήταν ένας συνάνθρωπός μας που είχε πέσει νεκρός από παθολογικά αίτια, όπως όλα δείχνουν. Ήταν ο Νίκος Κανδυλάκης 47 χρόνων πατέρας τεσσάρων παιδιών, που είχε πάει στα δικαστήρια για να διεκδικήσει σαν άνεργος την αποζημίωση από την εταιρία με την οποία συνεργαζόταν στο παρελθόν.\nΕπτά μέρες νεκρός μέσα στον ευαίσθητο χώρο των δικαστηρίων και κανείς δεν τον αντιλήφθηκε! Ξέφραγο αμπέλι τα δικαστήρια; Αν κάποιος έβαζε μια βόμβα εκεί, ποιος θα τον σταματούσε; Τι λέτε κύριε Υπουργέ Δικαιοσύνης για όλα συνέβησαν στο Ναό της Θέμιδας;\nH *natalia5555* sagapw........... έγραψε: στις 16:29, 20-03-11:\nτι να πω,μετα σου λενε ελληνηκη αστυνομια,αχριστοι τιποτα δεν κανουνε\nO Boom έγραψε: στις 17:37, 20-03-11:\nΕίχα φάει πόρωση με την υπόθεση της Κικής Κούσογλου.\nΤον Άλεξ τον βρήκαν; (εννοώ πτώμα)\nH Himela σ' όποιον αρέσουμε... έγραψε: στις 17:40, 20-03-11:\nΌχι δεν έχει βρεθεί.\nH Himela σ' όποιον αρέσουμε... έγραψε: στις 12:25, 06-08-12:\nΜετά από μήνες προβλημάτων στο κανάλι που φιλοξενούσε την εκπομπή και πολύ καιρό που δεν είχε τηλεοπτική στέγη, το Τούνελ επιστρέφει στις οθόνες μας από τη νέα σεζόν.\nΉδη πάρα πολλές υποθέσεις έχουν παρουσιαστεί και στο blog της εκπομπής και πολλοί αναγνώστες έχουν βοηθήσει στον εντοπισμό συνανθρώπων μας. Δυστυχώς όμως το πολύκροτο θέμα του άτυχου Κωστή Πολύζου από την Κοζάνη έχει λιμνάσει στα αστυνομικά τμήματα. Θέλουμε όλοι να πιστεύουμε οτι με την αρχή την εκπομπής η Αγγελική θα πιέσει τις αστυνομικές κι ανακριτικές αρχές ώστε να δοθεί μια απάντηση στο αίνιγμα αυτό και να τιμωρηθούν αυτοί που δολοφόνησαν τον άτυχο νέο...\nΠεριμένουμε με αγωνία τις εξελίξεις!\nH Himela σ' όποιον αρέσουμε... έγραψε: στις 20:32, 11-10-12:\nΞεκινάει το Νοέμβριο στον Alpha το Φως στο Τούνελ με την αγαπημένη μας Αγγελική Νικολούλη. Ελπίζω οι τηλεμετρήσεις και τα νούμερα να μην αλλοιώσουν τον ηθικό και διακριτικό χαρακτήρα της Αγγελικής και να συνεχίσει την εκπομπή όπως κάνει εδώ και 16 χρόνια με ηθική και ευαισθησία. Καλή αρχή Αγγελική!\nO Rempeskes έγραψε: στις 20:39, 11-10-12:\nμε την αγαπημένη μας


Ημερομηνία: 18-04-2021 04:00 PM - 18-04-2021 09:30 PM\nΚυριακή 18 Απριλίου 4-9μμ\nΣε όσους έχουν παρακολουθήσει το 1ο μέρος\nΌλους όσους θέλουν να έχουν αυτήν την εμπειρία ανεξάρτητα αν παρακολούθησαν το 1ο μέρος\nΕγγραφή ΤΩΡΑ! ΜΗΝ ΧΑΣΕΤΕ ΑΥΤΟ ΤΟ ΜΟΝΑΔΙΚΟ ΣΕΜΙΝΑΡΙΟ\nΠροφυλάξου Άμεσα από την Αρνητική Ενέργεια!\nΜπορεί κανείς να μας βλάψει εξ αποστάσεως;\nΜπορεί ένας χώρος ή τόπος να έχει αρνητικές ή βλαπτικές επιρροές στους ανθρώπους που κατοικούν μέσα ή γύρω από αυτόν;\nΥπάρχουν ανθρώπινες, ή άλλες οντότητες που μπορούν να μας επηρεάσουν, συνειδητά ή ασυνείδητα, στα ερωτικά μας, στα οικονομικά μας ακόμα και στην υγεία μας;\nΠως γίνεται μία ψυχική επίθεση? Υπάρχουν πολλοί τρόποι επίθεσης;\nΥπάρχουν πολλοί τρόποι να γίνει μία ψυχική επίθεση;\nΠοια τα χαρακτηριστικά και τα συμπτώματα αυτών τρόπων επίθεσης\nΤυπολογία ενεργειακού βαμπιρισμού.\nΜέθοδοι αντίστασης στον «Μαγικό πόλεμο»\nΕνεργειακά Σώματα, Αύρα και Ενεργειακά κέντρα\nΠώς μπορούμε να αμυνθούμε ?\nΜΟΝΑΔΙΚΗ ΠΡΟΣΦΟΡΑ στα 45€/άτομο (από 75 που ήταν η αρχική τιμή) με εγγραφή μέχρι 13 Απριλίου 2021, οι υπόλοιποι παρακολουθούν με την κανονική τιμή.\n🌀 Επιστροφή προκαταβολών δεν γίνεται, εκτός της περίπτωσης όπου η εκδήλωση δεν πραγματοποιηθεί υπ' ευθύνη του Χρυσηνίου ή του Εισηγητού. Εάν για οποιοδήποτε λόγο δεν καταφέρετε να παρακολουθήσετε την εκδήλωση για την οποία δώσατε την προκαταβολή, μπορείτε να χρησιμοποιήσετε τα χρήματα της προκαταβολής για να παρακολουθήσετε κάποια άλλη εκδήλωση ή να το δωρίσετε σε έναν φίλο. Αυτό ισχύει για περίοδο 36 μηνών, με το πέρας της τριετίας η προκαταβολή σας παραγράφεται καμία οφειλή ή ευθύνη φέρει το Χρυσήνιον απέναντί σας.


Ακρωτηριασμός εργαζόμενου τα ξημερώματα, σε φρικτό εργατικό δυστύχημα - OΛΑ ΘΕΣΣΑΛΟΝΙΚΗ !!! Ακρωτηριασμός εργαζόμενου τα ξημερώματα, σε φρικτό εργατικό δυστύχημα | OΛΑ ΘΕΣΣΑΛΟΝΙΚΗ !!!\nΑκρωτηριασμός εργαζόμενου τα ξημερώματα, σε φρικτό εργατικό δυστύχημα\nΑκρωτηριάστηκε τελικά το χέρι του εργαζόμενου που είχε σφηνωθεί σε μηχάνημα κοπής, σε εργαστήριο παραγωγής άρτου στα Σταυράκια Ηρακλείου Κρήτης.\nΣτο σημείο βρίσκονται και άνδρες της αστυνομίας που θα διερευνήσουν τις συνθήκες κάτω από τις οποίες σημειώθηκε το εργατικό ατύχημα\nOΛΑ ΘΕΣΣΑΛΟΝΙΚΗ !!!: Ακρωτηριασμός εργαζόμενου τα ξημερώματα, σε φρικτό εργατικό δυστύχημα


Μολότοφ σε πάρκινγκ της Τροχαίας, στον Σταθμό Λαρίσης | Η Εφημερίδα των Συντακτών\nΜολότοφ σε πάρκινγκ της Τροχαίας, στον Σταθμό Λαρίσης\nΕμπρηστική επίθεση σημειώθηκε, λίγο μετά τη μία τα ξημερώματα, σε υπαίθριο χώρο στάθμευσης της Τροχαίας Αττικής, στην οδό Σιδηροδρόμων, στην περιοχή του Σταθμού Λαρίσης.\nΣτο μεταξύ, η ομάδα «Αναρχικοί, αναρχικές» ανέλαβε την ευθύνη, με ανάρτησή της τα ξημερώματα σε ιστοσελίδα του αντιεξουσιαστικού χώρου, για το μπαράζ επιθέσεων, πριν από λίγες ημέρες, σε οχήματα και μηχανήματα ΑΤΜ σε διάφορες περιοχές της Αθήνας.\nΑΣΤΥΝΟΜΙΚΟ 18.12.2019, 14:42\nΤην ευθύνη για τέσσερις εμπρηστικές επιθέσεις με γκαζάκια, τα ξημερώματα της Πέμπτης 12 Δεκεμβρίου, ανέλαβαν οι «Ομάδες Διασποράς της Ανομίας».\nΚΟΙΝΩΝΙΑ 05.11.2020, 21:19\nΕπίθεση με βόμβα μολότοφ σημειώθηκε στο αυτοκίνητο του βουλευτή της Ν.Δ., Ιάσονα Φωτήλα, στην Πάτρα. Το συμβάν καταδίκασε ο εκπρόσωπος τύπου της ΝΔ Τάσος Γαϊτάνης.\nΑΣΤΥΝΟΜΙΚΟ 17.10.2020, 11:38\nΘύμα ένας αλλοδαπός, όταν στη διάρκεια διαπληκτισμού με κάποιον άλλο άνδρα, ο φερόμενος δράστης έβγαλε μαχαίρι και τον τραυμάτισε θανάσιμα.


Στέλιος Λουκίδης Αν Καθηγητής Πνευμονολογίας , Β' Πανεπιστημιακή Πνευμονολογική κλινική ΕΚΠΑ –Αττικό Νοσοκομείο\nΗ ΧΑΠ είναι μια χρόνια νόσος που τα τελευταία 20 έτη άλλαξε φιλοσοφία αντιμετώπισης και από την αρνητική θεώρηση της νόσου οδηγηθήκαμε στη θετική πλευρά. Ο συνδυασμός της αλλαγής φιλοσοφίας και η προσθήκη φαρμακευτικών και μη φαρμακευτικών παρεμβάσεων έδωσαν στη ΧΑΠ ένα άλλο πρόσωπο λιγότερο αναποτελεσματικό και περισσότερο δημιουργικό. Παραμένει όμως μια νόσος με υψηλή επίπτωση σε συγκεκριμένο τμήμα του πληθυσμού [συνήθως >40 ετών με καπνισματική συνήθεια]. Η επίπτωση αυτή για τον ελληνικό χώρο ανέρχεται περίπου στο 8-10%.\nΗ παρουσία συμπτωμάτων της νόσου είναι σημαντικό στοιχείο για τη διάγνωση, μια και ουσιαστικά θα οδηγήσει τον ασθενή στο γιατρό του και θα τεθεί η κλινική υποψία. Η διάγνωση όμως, απαιτεί τη διενέργεια σπιρομέτρησης όπου πρέπει να υπάρχει συγκεκριμένο αποφρακτικό πρότυπο με σκοπό την τεκμηρίωση της νόσου. Τα συμπτώματα της ΧΑΠ βασίζονται κυρίως στην τριάδα βήχας, απόχρεμψη, δύσπνοια. Ανάλογα με τη βαρύτητα της νόσου και το χρόνο εμφάνισης έχουν μια ποικιλία βαθμονόμησης. Έτσι, στην αρχική φάση της νόσου ή/και στην ήπια νόσο η δύσπνοια εμφανίζεται σε κόπωση [όπως το γρήγορο περπάτημα ή/και το ανέβασμα μιας μικρής ανηφόρας-ορόφου ].\nΣε εξελισσόμενες μορφές μπορεί να αφορά το σταμάτημα του αργού περπατήματος και σε απόσταση λιγότερη των 100 μέτρων ή/και την παρουσία της ακόμα και στην ηρεμία. Ίσως το πιο πρώιμο σύμπτωμα να αφορά το βήχα με την απόχρεμψη, που πολλές φορές όμως εκλαμβάνεται ως μια απλή επίπτωση του καπνίσματος [τσιγαρόβηχας]. Αυτό αποτελεί λανθασμένη εκτίμηση και πρέπει πάντοτε να οδηγεί σε περαιτέρω διερεύνηση. Είναι σημαντικό να τονισθεί ότι μπορεί να παρουσιάζονται και άλλα συμπτώματα τα οποία να έχουν έμμεση σχέση με τη ΧΑΠ, όπως τα οιδήματα κάτω άκρων [συνυπάρχουσα καρδιακή ανεπάρκεια], απώλεια βάρους [από απώλεια μυϊκής μάζας] και άλλα. Τα συμπτώματα της ΧΑΠ έχουν σημαντικές επιπτώσεις στην καθημερινότητα των ασθενών μια και τους επηρεάζουν στις ημερήσιες δραστηριότητες με αρνητικό τρόπο. Η παρουσία δύσπνοιας μπορεί να αποτελεί αρνητικό παράγοντα για την εκτέλεση των οποιοδήποτε δραστηριοτήτων είτε αυτές σχετίζονται με τον επαγγελματικό ή/και με το κοινωνικό τομέα.\nΣαφώς δε, επηρεάζει την ποιότητα ζωής οδηγώντας μάλιστα στις πιο βαριές μορφές σε σημαντική επίπτωση στον ψυχολογικό τομέα με παρουσία άγχους και κατάθλιψης. Να τονίσουμε ότι για τις γυναίκες με ΧΑΠ η παρουσία βήχα με απόχρεμψη αποτελεί τροχοπέδη για την κοινωνική τους συναναστροφή μια και το θεωρούν σύμπτωμα με αρνητική επίπτωση στην καθημερινότητά τους. Η επίπτωση δε των συμπτωμάτων στην ποιότητα ζωής των ασθενών αφορά με διαφορετικό τρόπο είτε τα δύο φύλα, όπως τονίσαμε παραπάνω, είτε και τις διάφορες ηλικιακές ομάδες. Μπορεί πχ σε μικρότερες ηλικίες να επηρεάσουν την επαγγελματική πορεία οδηγώντας πολλές φορές ακόμα και σε πρόωρή συνταξιοδότηση. Σε μεγαλύτερες ηλικίες έχουν επίδραση σε διαφορετικούς τομείς, όπως μια μικρή καθημερινή βόλτα, την έξοδο σε διασκέδαση [φόβος για πιθανότητα λοίμωξης λόγω πιθανού συγχρωτισμού]. Θα πρέπει φυσικά να αναλογιστούμε ότι τα συμπτώματα αυτά επιδεινώνονται στις εξάρσεις της νόσου, οι οποίες θεωρούνται σημαντικό αρνητικό σημείο στη φυσική πορεία της νόσου.\nΑν ξεκινήσει κανείς από τη μη φαρμακευτική παρέμβαση θα δει ότι η ενεργοποίηση της φυσικής δραστηριότητας είτε μέσω φυσικής άσκησης είτε μέσω της συμμετοχής στα προγράμματα πνευμονικής αποκατάστασης οδήγησε σε βελτίωση των συμπτωμάτων, σε αλλαγή προς το καλύτερο της ποιότητας ζωής και σε σημαντική βελτίωση της ανοχής στην άσκηση. Οι προσπάθειες των τελευταίων ετών στον τομέα διακοπής καπνίσματος οδηγούνται θετικά από την εισαγωγή των ειδικών ιατρείων είτε σε επίπεδο πρωτοβάθμιας είτε σε επίπεδο τριτοβάθμιας φροντίδας υγείας.\nΑυτή η περισσότερο επαγγελματική προσέγγιση της αλλαγής στη φυσική πορεία της νόσου θα έδρεπε περισσότερους καρπούς αν το κράτος εφάρμοζε πραγματικά αυτό που λέγεται νόμος κατά του καπνίσματος. Η εφαρμογή νέων θεραπευτικών φαρμακευτικών παρεμβάσεων στη ΧΑΠ παρουσίασε μία αλματώδη ανάπτυξη τα τελευταία έτη. Δύο θεωρούνται οι κύριοι εκπρόσωποι στον τομέα αυτό. Τα βρογοχδιασταλτικά φάρμακα πολύ μακράς δράσης και η εισπνεόμενη κορτιζόνη σε συνδυασμό με τα βρογχοδιασταλτικά. Έχουν δείξει θετικά στοιχεία για τη βελτίωση των συμπτωμάτων, τη βελτίωση ποιότητας ζωής, τη βελτίωση αναπνευστικής λειτουργίας και τη μείωση των παροξύνσεων.


Αφγανιστάν: Έπεσε αεροπλάνο με 83 επιβάτες - Κόσμος - Νέα Κρήτη\nΤώρα διαβάζετε: Αφγανιστάν: Έπεσε αεροπλάνο με 83 επιβάτες\nΟι Ταλιμπάν υποστηρίζουν ότι επέβαιναν υψηλόβαθμοι Αμερικανοί αξιωματούχοι\nΣτο αεροπλάνο επέβαιναν 83 άνθρωποι. Το αεροσκάφος συνετρίβη στην περιοχή Ντε Γιακ, μια περιοχή με ορεινούς όγκους στο ανατολικό Γκάζνι.\nΣύμφωνα με τα διεθνή ΜΜΕ οι πρώτοι που έσπευσαν στο σημείο ήταν κάποιοι Ταλιμπάν, που προσπαθούσαν να σβήσουν την φωτιά. Με δεδομένη αυτή την εξέλιξη, πληροφορίες αναφέρουν ότι ο αμερικανικός στρατός ερευνά τους ισχυρισμούς των Ταλιμπάν ειδικά μετά τα πλάνα που ήρθαν στο φως της δημοσιότητας από ένα αεροπλάνο που έχει συντριβεί και δείχνουν να έχει το σύμβολο των αμερικανικών δυνάμεων.\nΘρίλερ η υπόθεση\nΗ υπόθεση έχει εξελιχθεί σε ένα πραγματικό θρίλερ. Κι αυτό γιατί οι πρώτες πληροφορίες ανέφεραν ότι το αεροπλάνο με τους 83 επιβάτες που έπεσε στο Γκάζνι του Αφγανιστάν ανήκει στην εταιρεία Ariana Afghan Airlines. Ωστόσο, η εταιρεία έπειτα από λίγη ώρα αρνήθηκε την οποιαδήποτε σχέση. «Υπήρξε συντριβή αεροσκάφους, αλλά αυτό δεν ανήκει στην Ariana, διότι οι δύο πτήσεις της από την Χεράτ στην Καμπούλ και από την Χεράτ στο Δελχί είναι ασφαλείς».\nΣτη συνέχεια, η υπηρεσία πολιτικής αεροπορίας του Αφγανιστάν διευκρινίζει ότι δεν πρόκειται για εμπορική πτήση. Σε ανακοίνωσή της αναφέρει ότι «δεν έχει καταγραφεί η συντριβή κανενός πολιτικού αεροσκάφους». Από την μεριά τους οι Ταλιμπάν, που το αεροσκάφος έπεσε σε περιοχή τους, υποστηρίζουν πως πρόκειται για στρατιωτικό αεροσκάφος.


Ελλάδα – Αυστραλία: Συνομιλίες εντός του 2022 για την αποφυγή της διπλής φορολογίας εισοδήματος | Moneyreview.gr\nBusiness & Finance Σάββατο 18/09/2021, 09:15 NEWSROOM\n18 Σεπτεμβρίου, 2021 Σα 18/09/2021, 09:15\nΕιδικότερα, η Ελλάδα περιλαμβάνεται μεταξύ των 10 χωρών με τις οποίες, όπως εξήγγειλε στις 15 Σεπτεμβρίου ο υπουργός Οικονομικών της Αυστραλίας Τζος Φρίντενμπεργκ ξεκινούν οι διαδικασίες για τη διεύρυνση του αυστραλιανού συμβατικού δικτύου, ώστε οι νέες συμβάσεις να τεθούν σε ισχύ το 2023.\nΗ εξέλιξη αυτή, σύμφωνα με το ΥΠΟΙΚ, «έρχεται μετά από συντονισμένες ενέργειες κρατών-μελών της Ευρωπαϊκής Ένωσης, συμπεριλαμβανομένης και της Ελλάδας, με στόχο τη σύναψη συμβατικών σχέσεων με την Αυστραλία στο πεδίο της φορολογίας.\nΗ σύναψη σύμβασης με την Αυστραλία – χώρα εταίρο της Ελλάδος στον ΟΟΣΑ, «πέραν της σημασίας της για την ανάπτυξη των διμερών εμπορικών και οικονομικών σχέσεων, αποτελούσε πάγιο αίτημα της ελληνικής ομογένειας και σταθερή επιδίωξη του υπουργείου Οικονομικών» προστίθεται στην ανακοίνωση του ΥΠΟΙΚ.\nΦορολογία Αυστραλία - Οικονομία Υπουργείο Οικονομικών


Κλέλια Ρένεση: «Γιατί τόση συγκάλυψη κυριε Πρωθυπουργέ ενώ υπάρχουν σαφείς καταγγελίες;» Κλέλια Ρένεση: «Γιατί τόση συγκάλυψη κυριε Πρωθυπουργέ ενώ υπάρχουν σαφείς καταγγελίες;»\nΑρχική Gossip Κλέλια Ρένεση: «Γιατί τόση συγκάλυψη κυριε Πρωθυπουργέ ενώ υπάρχουν σαφείς καταγγελίες;»\nΚλέλια Ρένεση: «Γιατί τόση συγκάλυψη κυριε Πρωθυπουργέ ενώ υπάρχουν σαφείς καταγγελίες;»\nΜε ανάρτησή της στο instagram, η ηθοποιός Κλέλια Ρένεση αναφέρεται στις καταγγελίες για σeξουαλική παρενόχληση και κακοποίηση στον χώρο του θεάτρου.\nΜάλιστα, η Κλέλια Ρένεση απευθύνεται ευθέως στον πρωθυπουργό Κυριάκο Μητσοτάκη και την υπουργό Πολιτισμού Λίνα Μενδώνη…\nOλόκληρη η ανάρτησή της στο προφίλ της στο instagram:\n“Μήπως θα ήθελε τώρα η κυρία Μενδώνη και ο Πρωθυπουργός, να μας μιλήσουν για αυτό το “δημόσιο συμφέρον” που μάλλον το χουν μπερδέψει με το ΔΙΚΟ τους συμφέρον, αυτό της αλληλοκάλυψης της διαφθοράς – διαστροφής και να μας πει κ κάποιος ως πότε θα μας παίζουν μακάβριο θέατρο όλοι αυτοί σε παράσταση που ΔΕΝ κόψαμε εισιτήριο;;; Για τα θεσμικά πρόσωπα κύριοι αρμόδιοι, θα λογοδοτήσετε θέλοντας κ μη, πόσο μάλλον όταν αλλάξατε οι ίδιοι τις συνθήκες ανατρέποντας νόμους για να τα “εγκαταστήσετε” και να τα ξεπλύνετε στην συλλογική συνείδηση . Ήρθε η ωρα να σταματήσει το κουτσομπολιό κ τα αρμόδια μέσα να πάρουν τις ευθύνες τους. Αυτές τις ευθύνες για το πραγματικό “δημόσιο συμφέρον” κ να σταματήσουν να αλληθωρίζουν απ΄ τα εκατομμυριάκια τα Γκεμπελικα που σκορπιούνται σαν πετσετάκια. Σωστή η Ζέτα Δουκα @zetadouka στην επιστολή της. Συμφωνώ κ προσθέτω : Γιατί τόση συγκάλυψη κυριε Πρωθυπουργέ ενώ υπάρχουν σαφείς καταγγελίες; Γιατί δεν μιλάτε για το “δημόσιο συμφέρον” που επικαλεστήκατε τότε;\nΓια να βλέπουν τα θύματα τους δυνάστες τους, εκτός απ΄ τους εφιάλτες τους, και στις θεσμικές καρέκλες; Τι μακάβριο έργο ζει η συνείδηση σας , δεν θέλω να μάθω. Ούτε ψύλλος στον κόρφο σας δεν θα ήθελα να είμαι“.\nΠροηγούμενο άρθροΠεριποίηση επιδερμίδας: Ποια είναι η σωστή ποσότητα για κάθε προϊόν\nΕπόμενο άρθρο6 σημαντικές αξίες που θέλουμε να περάσουμε στα παιδιά μας


Σ. Καλεντερίδης: Η Ελλάδα υπό πολιορκία – Επιτροπή Ενημερώσεως επί των Εθνικών Θεμάτων\nΑρχική Σελίδα > Slider > Σ. Καλεντερίδης: Η Ελλάδα υπό πολιορκία\nby Ε.Ε.Ε.Θ. Συντ. Ομάδα - Φεβρουάριος 13, 2018